text:
Kumele ihlakazwe i-NYDA - Intsha ye-DA
2013-01-30 16:36
Johannesburg - Uphiko lwentsha eqenjini iDemocratic Alliance luphinde lwahlaba ikhwela luthi akuhlakazwe iNational
Youth Development Agency (NYDA), bese imali isetshenziselwa ezinye izinto.
NgoLwesibili, i-NYDA yacela ikomidi lePhalamende ukuthi liphindaphinde imali ekwanyelwa yona ,isuke ku-R1.08
billion iye ku-R376 million, kusho umholi we-DA uMakashule Gana.
"Phezu kokungasebenzi ngendlela kwe-NYDA, intsha ye-DA ikushayela ihlombe ukuchithwa kwesicelo. Sikholwa wukuthi kumele luhlakazwe lonke lolu phiko, kumele imali isetshenziselwe ukusiza abantu abasha bonke," kusho uGana.
Uma imali efunwa yi-NYDA ingasetshenziselwa uhlelo iYouth Wage Subsidy, ingaphezu kuka-10 162 imisebenzi engaphumelela.
"Lokhu ngabe kungukukhathalela izimpilo zentsha yazeNingizimu Afrika njengoba inhlangano igcwele amalungu e-ANC Youth League akhuthalele ukunothisa amaphakethe awo?" kubuza uGana
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


c: text/html

text:
UKeshi uthi uyivivele iMali 'engazwile'
2013-02-06 07:32
Johannesburg - INigeria ithi ayinawo ngisho nowodwa umcabango wokuthi lizowushubisa kanjani umdlalo iqembu laseMali uma sebehlangene nalo kowama-semifinal e-Afcon ngoLwesithathu, kubika iKickOff.com.
Ama-Super Eagles azotholana phezulu neMali, kanti umqeqeshi uStephen Keshi nokaputeni uJoseph Yobo bathi bazimisele ngokubhukula.
"Ngeke kube umdlalo olula, iMali idlala kahle kakhulu," kusho uYobo.
UKeshi, noseke waqeqesha iMali iminyaka emibili, uthi leli qembu lifanelwe ukuba la likhona ngenxa yokusebenza kanzima.
Ngemuva kokuguqisa iCote d'Ivoire, nebithwelwe ngeqoma kule midlalo, uYobo uthi bagcwele ukuzethemba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24

robotstxt: allowed

filter: keep


text:
Zizofakwa endalini izimpahla zikaMalema
2013-02-21 10:02
Johannesburg - Izimpahla zalowo owayengumengameli we-ANC Youth League owaxoshwa, uJulius Malema, zizodayiswa esidlangalaleni ngoLwesihlanu, kubike iThe New Age ngoLwesine.
Okhulumela iSA Revenue Service u-Adrian Lackay uthe kushaqwe izimpahla zikaMalema, okubalwa nepulazi lakhe.
"Impela, uMalema usethathelwe isinyathelo ngoba ukweleta iSars u-R16.1 million. Ngeke ngakwazi ukudalula amanani ezimphahla zakhe ezizodayiswa esidlangalaleni kodwa ngingakuqinisekisa ukuthi phakathi kwazo kukhona nepulazi lakhe.
"Sinomyalelo wenkantolo ngakho manje sekumele sizidayise izimpahla zakhe ukuze kubuye imali ayikweletayo," kusho uLackay.
Abameli baseBrian Kahn Attorneys bathe ngoLwesithathu abasammele uMalema.
Izizathu zokuthi kungani le nkampani yabameli ikhethe ukumshiya uMalema ziyimfihlo, kusho ummeli uNicqui Galaktiou.
"Asimlaxazanga... kodwa asisamsebenzeli uMalema," usho kanje.
Phambilini ngoFebhuwari, uGalaktiou wathi le nkampani yayalelwa ukuba ifake amaphepha okuphikisana nesicelo esafakwa iSARS eNkantolo eNkulu ePitoli sokuba kushaqwe izimpahla zikaMalema.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone 6 engozini eF State
2012-12-21 10:45
Johannesburg - Kushone abantu abayisithupha ngesikhathi kutholana phezulu izimoto ezimbili emgwaqeni omkhulu uN3 phakathi kweWarden neVilliers, eFree State, ngoLwesihlanu, kusho iRoad Traffic Management Corporation.
Kulesi sigameko kuphinde kwalimala abantu abayisihlanu ngesikhathi umshayeli wemoto yohlobo lweToyota Tazz ehluleka ukuyilawula yase ishayisa enye, kushp u-Ashref Ismail.
Zombili lezi zimoto zokheleke ngomlilo ngemuva kokushayisana.
Abalimele bathole ukwelashwa base bephuthunyiswa esibhedlela sendawo.
- Landela
IzindabaNews24 kuTwitter
- SAPA


text:
Uhlobo olusha lwe-ATM kulelil
2012-08-02 16:35
Johannesburg - Ibhange laseCapitec selethule umshini omusha ozovumela abantu ukuthi bakwazi ukufaka imali ewuhlweza emshinini engama-ATM, kubika iCape Argus.
Uhlelo lolu luzobonakala okokuqala ngqa eNingizimu Afrika, luzovumela amakhasimende ukuthi akwazi ukufaka imali engo-5c, 10c, 20c, 50c, R1, R2 kanye no-R5.
Isikhulu kwaCapitec Bank uCharl Nel uthe okwamanje umshini walolu hlobo usase-Eikestad Mall, eStellenbosch kuphela okwamanje.
“Umshini uzosebenza ubusuku nemini, uzokwazi ukubala uhlweza bese ulwamukela.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Isihluku usana luwa luzalwa lwashona
2013-01-21 12:02
Johannesburg – Umama wasePitoli utshele iphephandaba ngokubeletha kwakhe kabuhlungu eKalafong Hospital, nokuholele ekutheni ingane iwele phansi.
UJanine Meiring, 33, uthe udokotela wayekhona ngesikhathi ingane ibelethwa kodwa wasishaya indiva isicelo sakhe elibele ukumhleka, emtshela ukuthi akaqubule ingane, kubike iBeeld.
“Ngiyaveva. Kome izinyembezi. Angifune kukhokhelwa, kodwa ngifuna udokotela axoshwe emsebenzini. Akumele asebenze ngabantu besifazane nezingane,” kusho uMeiring, okumanje ucabanga ukuthatha izinyathelo zomthetho.
UMeiring ubenamasonto angu-27 ekhulelwe ngesikhathi esikwa ngosuku olwandulela uKhisimusi waphuthunyiswa esibhedlela iKalafong Hospital e-Atteridgeville, esasingenabo abasebenzi abanele.
UMeiring ukhulume nangendlela atshelwa ngayo ukuthi akamashe egumbini lababelethayo nakuba esesikwa kakhulu.
"Besengingakwazi nokubekezela egumbini lokubeletha ngihluleka nokugibela embhedeni ngiphalaza. Udokotela wangena wangihlola kodwa wangiziba uma ngimbuza ukuthi iphi ingane.”
Wabe esetshelwa ukuba abuyele konesi, azihambele yedwa.
"Ngathi ngisahamba, yabe isifika ingane, yaphuma yawela phansi.”
- Landela
IzindabaNews24 kuTwitter
- News24


text:
Kugqame abafana be-Arrows kweyeSABComment on this story
MALIBONGWE MDLETSHE
noMBONGISENI BUTHELEZI
Bebika beKwanyamazane, eMpumalanga
KUGQAME abafana beLamontville Golden Arrows iKwaZuku-Natal iqala ngenothi eliphezulu imidlalo yeSAB Under 21 National Championship eqale izolo ekuseni.
IKZN ivule le midlalo ithela isibhaxu sika 3-0 kuNorth West ngamagoli amabili kaNduduzo Sibiya nelikaSonke Ntuli baseLamontville eThekwini.
USibiya (17), ofunda eLamontville High School, uzibeke ethubeni elihle lokuqokelwa ezinhlakeni zeqenbu lesizwe kwazise ukhale wemuka nentshontsho lika-R1 000 elitholwa wumdlali ovelele emdlalweni ngamunye.
Lo mdlali, obebonana kahle noNtuli kwazise bagijima naye ku-Under 19 wezikaMato Madlala, uthe iphupho lakhe wukudlala njengoTeko ‘Navigator’ Modise weMamelodi Sundowns.
“Ngingathanda ukuthi ngidle umhlanganiso ngibe ngumdlali ovelele kulo mqhudelwano nokuba namagoli amaningi ukudlula bonke abadlali. Ukuthola lo mklomelo zisuka nje kuzongikhuthaza kakhulu. Ngizoqhubeka ngisebenze kanzima ngoba iphupho lami wukudalela iSundowns noma i-Ajax Cape Town ngoba ibhola lami lingangena kahle kula maqembu,” kusho uSibiya.
Lo mdlali ubedlala indawo angayijwayele ngemuva kwabagadli ngenxa yokuthi lesi sikwati esicijwa nguSmart Ndlovu, we-Island egijima kuSafa KZN Vodacom Promotional League, sintula abagadli abangezanga ngenxa yokuhlolwa ezikoleni.
“Badlale kahle abafana. Ngeneme kodwa ngibona sizobhekana nesimo esinzima ngokuqhubeka kwemidlalo ngoba abagadli bethu ababili uSibusiso Sibeko noQiniso Mahlobo abekho. Nakulo mdlalo besigadla ngabadlali abajwayele ezinye izindawo,” kusho uNdlovu (Smart) osebenzisana noMaxwell Ndlovu.
IKNZ igqemeke udume lwengozi uLindokuhle Memela ekhishwa ngekhadi elibomvu ngesiwombe sesibili kulo mdlalo eziye ekhefini zibambene ngo 0-0.
UNdlovu ukhale nangokungabizwa kwabadlali beYoung Mates yaseThekwini abashaye into ecokeme emidlalweni yokuhlungela iVodacom League eMnambithi ngempelasonto eyedlule.
Omunye umdlalo oseqophelweni eliphezulu ubonakale phakathi kwe-University Sports South Africa (Ussa) enenebule iqembu elishaye kowamanqamu nyakenye iGauteng ngo 4-1.
“Amathuba ethu asemahle kakhulu ukuthi sisivikele isicoco sethu ngoba sishaye iqembu esilidle kowamanqamu nyankenye,” kusho uThomas Thema ocija i-Ussa ehlanganiswe abadlali bezikhungo zemfundo ephakeme zakuleli nakuba iningi labo livela eGoli naseTshwane.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kubulawe amaphoyisa e-Algeria
2012-04-30 16:32
Algiers - Oshayasibhamu base-Algeria esifundeni iKabylie sebedubule babulala amaphoyisa amabili balimaza kambi amanye amabili, kusho izikhulu, ngoMsomguluko.
Lesi sehlakalo senzeka nje sekusele isikhathi esingaphansi kwamasonto amabili kuyiwe okhethweni lukazwelonke.
Amaphoyisa abeqhuba umsebenzi wokuhlola isimo edolobheni ngesikhathi kutheleka imoto thize ivulela ngenhlamvu.
Izigayigayi lezi zidubule ngezibhamu zohlobo lwama-rifle. Amaphoyisa amabili afe ujuqu amabili alimala kambi.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Kushone 14 empini eNigeria
2012-12-11 12:28
Maiduguri - Amasosha aseNigeria athi kudutshulwe kwabulawa isikhulu samaphoyisa nabanye abangu-14 abasolwa ngokuba nobudlelwane neqembu lamaSulumane elinempi.
Okhulumela umbutho uthe iqembu iBoko Haram libambe impi namaphoyisa namasosha, edolobheni iPotiskum, kusukela ngeSonto ebusuku.
ULieutenant Eli Lazarus uthi abashonile bebephethe amabhomu, beyohlasela isiteshi samaphoyisa.
IBoko Haram kuthiwa isibulale abantu abalinganiselwa ku-770, baseNigeria, kulo nyaka kuphela, kusho abezindaba ze-Associated Press.
Uhulumeni waseNigeria kuthiwa uyehluleka ukulwa nempi eqhubekayo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Alikho iqembu esilisabayo – Mbesuma
2011-10-24 16:37
Durban – Umdlali odlala phambili eqenjini leGolden Arrows, uCollins Mbesuma uthi ucabanga ukuthi usedlala kahle phambili komdlalo wabo weTelkom Knockout neSuperSport United, kubika iFootball365.co.za.
Lo mdlali owafaka amagoli angu-33 ngesizini ka-2004.05, usefake amathathu kulesizini.
"Ngizizwa ingathi sengibuyela ezingeni engilaziyo," ushilo uMbesuma ekhuluma ne-website yePSL.
"Ngingadlala ngcono, kodwa ngizizwa ingathi sengizofika."
UMbesuma uthe umdlalo wabo lapho beshaye khona iKaizer Chiefs uzobasiza.
"Wonke umdlali eqenjini lethu ukholwa ukuthi singashaya noma Ubani. Okwamanje, alikho iqembu esilisabayo."
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Kushone 5 kuhlaselwa e-Iraq
2013-01-22 14:06
Baghdad - Imoto ebinebhomu iqhume yabulala cishe abantu abahlanu eningizimu yeBaghdad ngoLwesibili, kusho izikhulu.
Ukuqhuma okwenzeke ngo-10:30 ngasendaweni yamasosha ase-Iraq eMahmudiyah, okuyindawo engamakhilomitha angu-30 ukusuka enhlokodolobha, kushiye cishe kulimele abangu-14, ngokusho kwesikhulu sehhovisi lezangaphakathi kanye nesikhulu sasesibhedlela.
Phakathi kwezisulu bekukhona nesosha elilodwa elibulewe nelilodwa elithole ukulimala, kusho izikhulu.
Zombili izikhulu azifunanga ukudalulwa amagama azo.
IMahmudiyah imaphakathi nesifunda esixubile esaziwa ngokuthi i"Triangle of Death" ngenxa yezigameko zokuhlasela zangonyaka ka-2003, ngesikhathi kuhlasela iMelika.
Alikho iqembu elisazimatanise nalokhu kuhlasela, kodwa amashosha eSunni ajwayele ukuhlasela ngenhloso yokususa umsindo.
Ukuhlasela kwangoLwesibili kuze ngemuva kwezinsuku ezine kusanokuthula e-Iraq kulandela izigameko eziningi zokuhlasela ezenziwa yiqembu le-al-Qaeda kusukela ngoJanuwari 15-17 ezashiya kushone cishe abantu abantu-88, ngokusho kwezibalo ze-AFP.
- Landela
IzindabaNews24 kuTwitter
- Sapa - AFP


text:
WASHINGTON DC—
Isisekelo sombuso welizwe esitsha sikubeka sobala ukuthi umuntu ubizwa ngokuthi yisizalwane se Zimbabwe nxa ezalelwe kulelo lizwe kumbe njalo elomzali oyisizalwane se Zimbabwe ohlala emazweni.
Kuzoba labanye abathola ilungelo lokuba yisizalwane se Zimbabwe ngokubhalela kugatsha lukahulumende olubona ngokwenzakala elizweni.
Abantwana abazalwa yizizalwane ze Zimbabwe ezisebenzela uhulumende lalabo abasebenzela inhlanganiso zomhlaba, balelungelo lokuthiwa yizizalwane zeZimbabwe.
Isisekelo lesi siyatsho njalo ukuthi idale le phalamende kumele lethule umthetho wokuthi abantu bokuza njalo labantwana abazalwa yizizalwane ze Zimbabwe ezisemazweni ezingasebenzeli uhulumende lenhlanganiso zomhlaba, baphiwe ilungelo lokuthola iDual Citizenship.
Ingcwethi zemithetho yokungena lokuphuma kwabantu emazweni zithi isisekelo lesi kumele sinike wonke umuntu oseyisizalwane seZimbabwe imvumo yokuba leDual Citizenship.
Umnu. Kucaca Phulu igqwetha elibona ngezamalungelo oluntu uthi isisekelo lesi simumethe okungcono kwezelungelo lokuba yisizalwane se Zimbabwe kulalokho okwakukusisekelo sombuso eseLancaster House Constitution.
Kodwa-ke uMnu. Nkululeko Sibanda ingcwethi kwezombusazwe ose Huddersfield University eLondon uthi bekumele ukuthi isisekelo lesi sijule kakhulu ngeDual Citizenship.
Ingxoxo Esiyenze Umnu. Kucaca Phulu LoMnu. Nkululeko Dube


text:
Izophothulwa enkomfeni eyamagama abe-ANC
2012-12-13 14:02
Johannesburg - Ukuphakanyiswa kwamagama abaholi abazongenela ukhetho engqungqutheleni ye-ANC ezoba seMangaung, kuzophothulwa kuyona le nkomfa, kusho ikhomishana yokhetho kuleli qembu ngoLwesine.
"Sizomemezela kuphela labo abavumile ukuqokwa uma sesixhumanile nabo, bazwakalisa ukuthi bayavuma noma bayanqaba na," kusho ilungu lale khomishana uTshilidzi Ratshitanga.
Uthe uhlelo lokuphothulwa kokuphakanyiswa kwamagama, okubalwa nokuthola izimpendulo kwabaqokiwe, belungakafiki emaphethelweni.
"Sizonika labo abaphakanyisiwe ithuba elanele lokuthatha izinqumo. Ngeke sikwazi ukuxhamazela ngenxa yokuthi kuwuhlelo olubalulekile eqenjini," esho.
Uthe uma uhlu lwamagama seluhlanganisiwe, luzobe selukhishwa emagatsheni e-ANC kuqala ngaphambi kokukhishelwa abezindaba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuthunjwe, kwadlwengulwa owesifazane eThekwini
2012-11-01 10:28
Durban - Owesifazane oneminyaka engu-25 ubudala usesale evevezela ngemuva kokuthunjwa eBluff, eThekwini, wadlengulwa waphucwa nemoto.
IThe Mercury ibike ukuthi owesifazane uhlaselwe abesilisa ababili esegalaji likaphethiloli ngoLwesibili ekuseni esemotweni yakhe.
Ubaba walona wesifazane uthe indodakazi yakhe igcwele ukwesaba ngenxa yalesi sehlakalo nakuba imininingwane egcwele ngokwenzekile ingakaziwa.
Watholwa ntambama ngalo lelo langa eSiphingo wabe eseyiswa esibhedlela.
Ngemuva kokunyamalala kwakhe kwakhishwa imiyalezo emchazayo kanye nezinombolo zemoto enkundleni yezokuxhumana iTwitter.
Okhulumela amaphoyisa ukuqinisekisile ukuthi kuphenywa ngecala lokuduna imoto nelokudlwengula.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Usizi ingane nonina bewelwa yindluComment on this story
MBALI KHANYILE
IMVULA ebihlasele isifundazwe iKwaZulu-Natal iholele ekutheni kushone owesifazane nengane yakhe abelele nayo endlini.
UNksz Delisiwe Sikhakhane (31) waseMlazi esigcemeni sakwa-J obedume kakhulu ngelikaMade nobelele nendodana yakhe endlini uLetho Sikhakhane (7), uficwe ngamalungu omphakathi besaphila kodwa begqitshwe wudaka futhi becindezelwe yizindonga zendlu.
UMnuz Themba Hlongwa ongelinye lamalungu omphakathi azibonele kwenzeka lesi sigameko ekuseni ngabo-4 ngoMgqibelo, uthe namanje usashaqekile umphakathi wakule ndawo obusendaweni okwenzeke kuyo lomshophi njengoba uNksz Sikhakhane nendodana yakhe beshonele phambi kwabo bezama ukubatakula.
“Sisashaqekile ngalesi sigameko esenzekile, okubuhlungu kakhulu nje ukuthi uMade ufe phambi kwethu simuzwa ekhala ecela ukuthi simsize, simtakule nengane yakhe,” kusho uMnuz Hlongwa.
Udadewabo kamufi uNksz Thulisile Sikhakhane naye obekhona ngesikhathi abantu bezama ukutakula udadewabo kanye nendodana yakhe abebecindezelwe yizindonga zendlu nodaka okuthiwa ubezikhalela ngezindleko zomngcwabo ethi akazi nokuthi uzomngcwaba ngani umufi, uvele wabhoka ngolaka ngesikhathi Isolezwe lifika.
“Ayikho into engingayikhuluma nani ngoba useshonile vele udadewethu. Ngakho-ke angifune muntu ozongiphathisa ngekhanda njengoba sengivele ngiphithene kumanje,” kuzikhalela uNksz Sikhakhane.
UMnuz Thabo Mofokeng okhulumela uMasipala weTheku, uthe ithimba labatakuli baMasipala seliqalile ukuhambela izindawo ezahlukene zaseThekwini ngenhloso yokuyobheka isimo njengoba izulu beliyidliva impelasonto yonke.
“UMasipala uvelile emndenini wakaSikhakhane ngenhloso yokuyohlola isimo. Olunye usizo sekungaba ukusiza umndeni ngezindleko zokufihla uma kungukuthi awunawo amandla,” kusho uMofokeng.
Imibiko yezangoma zezulu iveza ukuthi lizophenya kusukela namhlanje kuze kube uLwesihlanu esifundazweni bese ngoMgqibelo kubuye imvula enamandla.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ayisoze yashabalala i-ANC - Zuma
2012-12-12 08:15
Johannesburg - I-ANC izobuya eMangaung iyimbumba kakhulu kunakuqala yize kunokuqagula kokuthi kuzophela ngeqembu, kusho uMengameli Jacob Zuma.
“Akukusha lokhu kuqagela kokuthi ngelinye ilanga i-ANC iyoshabalala njengoba kwake kwenzeka ngeminyaka yawo-1940, 1960 nango-1970," esho.
“Isitha sihlezi njalo sidukisa, kodwa ekugcineni kuba yiqembu elithandwa ngabantu eliphumelelayo," eqhuba.
“Abazi abantu ukuthi i-ANC iyiPhalamende labantu, iyoqhubeka nokusebenza uma abantu besayifuna."
UZuma ubekhuluma kanje kumaKing Hintsa Bravery Awards eWillowvale, e-Eastern Cape.
Uthe uzizwa ehloniphekile ngokuthola indondo.
UZuma uthe ingqungquthela yokuqokwa kobuholi kuhloswe ngayo ukuvuselela imigomo yeqembu, kanti iyikhambi elidingekayo kule nhlangano.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ziyenyuka izibalo zabafe ezingozini zomgwaqo eKZNComment on this story
NONHLANHLA MKHABELA
SILOKHU senyuke njalo isibalo sabantu abashona ezingozini zomgwaqo ngala maholidi njengoba kushone abalisa ababili engozini eyenzeke izolo ekuseni, emgwaqweni uN2, eduze nasesikhumulweni sezindiza esidala, eThekwini.
Okhulumela abezimo eziphuthumayo ER24, uMnuz Derrick Banks, uthe laba balisa abalinganiselwa eminyakeni engaphezu kuka-20 bashone emuva kokuba imoto iHyundai H100 yokuthwala izimpahla abebehamba ngayo ingqubuze udonga kulo mgwaqo ngezithuba zabo-5.30 ekuseni.
“Ngesikhathi abosizo oluphuthumayo befika bathole imoto yalaba balisa inomonakalo omkhulu ngaphambili kanti abagibeli bayo bebelokhu bebambeke ngaphakathi kuyona,” kuchaza uBanks.
Uthe abosizo oluphuthumayo bathe uma bebaxilonga bathola ukuthi balimele kanzima kanti bashonele kuyona indawo yesigameko.
Kudingeke ukuthi laba baze batakulwe ngezindlawu emotweni abebeshonele kuyona.
Lesi sigameko singesinye kwezingaphezu kwenkulungwane ezenzeke ngala maholidi ezweni lonke.
Okhulumela uMnyango wezokuThutha, uMnuz Kwanele Ncalane, uthe uNgqongqoshe uMnuz Willies Mchunu ushaqekile ngokushona kwalaba ababili ngoba kwandisa isibalo sabantu abashonela emigwaqweni, okuyinto engamukelekile.
“Isifundazwe saKwaZulu-Natal sisodwa nje kushone abantu ababalelwa ku-130 emigwaqweni kanti izingozi eziningi imibiko iveza ukuthi zenzeka phakathi kuka-10 ebusuku no-6 ekuseni okungenzeka ukuthi abantu bayehluleka ukuzikalela ukuthi sebekhathele,” kusho uNcalane.
Uthe okunye okungadala lokhu wukuthi njengoba kungamaholide nje, abantu abaningi ngalezi zikhathi basuke beya noma sebebuya ezindaweni zobumnandi ‘sebedlile’ okuyinto ehamba phambili ekudaleni izingozi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
UMasipala waseKZN kwelokukhwabanisa
2012-03-20 10:02
Johannesburg - Umsebenzi, 43, wakuMasipala waseNdumeni KwaZulu-Natal nobese ewusebenzele iminyaka engu-15, wathola imali yempesheni yeminyaka engu-45 asebenza, kusho umbiko ngoLwesibili.
INatal Joint Municipal Pension Fund yakhokhela uBart
Maltman u-R2.7 million emuva kokuthi esulile emsebenzini.
Waphinde futhi waqashwa kulo masipala.
Amajaji amahlanu ayesingethe isinqumo sokudluliswa kwecala athe uMaltman nalo masipala bahlukumeza imithetho yesikhwama sempesheni.
Yonke into ikhomba ukuthi uMaltman nalo masipala bakha itulo lokuphula imigomo yesikhwama sempesheni, kusho la majaji.
Amajaji u-Ian Farlam, Belinda van Heerden, Azhar Cachalia,
Lorimer Leach noMalcolm Wallis bakhipha isinqumo sokuthi lo masipala ubuyisele imali engu-R2.5 million kulesi sikhwama.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Asemfuthweni amaSandawana - Shongwe
2013-02-19 12:02
Johannesburg - UJabulani Shongwe uthi iqembu lakhe iMamelodi Sundowns lisemfuthweni njengoba kubhekeke ukuthi lishikilisane neGolden Arrows ngoLwesibili (namhlanje) ebusuku, enkundleni yezemidlalo iLoftus Stadium.
AmaBrazilians asanda kushaya iMaritzburg United ngo 3-0, emdlalweni wangoMgqibelo, lokhu bekungukunqoba kokuqala emidlalweni eyisithupha, kusho izindaba zeKickOff.
UKatlego Mphela wafaka phakathi igoli lokuqala, esiwombeni sokuqala, kwalandela elikaShongwe kwavalwa ngelikaNyasha Mushekwi, sekusele imizuzu eyisikhombisa kuphele umdlalo.
“Asigcinannga njengokuwina kodwa saba nomdlalo omuhle nonestayela....kwaba nomuzwa omnandi noma sesiyoshintsha,” kusho uShongwe, ekhuluma kwi-website yeqembu.
“IMaritzburg United neGolden Arrows amaqembu angafani kodwa amaSandawana wona ayazethemba, lokhu akwenza e-PE asengakuphinda ePitoli.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Lihlehlile elezelamani zakwaNtuli eSeventiniComment on this story
BONISWA MOHALE
LIPHINDE lahlehliswa icala lezelamani zakwaNtuli ezisolwa ngokubulala ilungu le-NFP, uMnuz Mthunzi Gwala, ehostela lase-Seventini, eMlazi.
Izelami, ezingamalungu e-IFP ngoMnuz Muzi Ntuli (32) noXolani Ntuli (29), zivele enkantolo yeMantshi yaseMlazi, ngoLwesihlanu ngaphambi kokuthi ummeli wazo, uMnuz Lawrence De Klerk, acele ukuba lihleliswe icala lazo.
Uthe kusafanele afunde kahle ubufakazi bombuso ukuze abone ukuthi uzoqhubeka yini nesicelo sebheyili.
UDe Klerk ubephethe inqwaba yamaphepha abelokhu ewafunda enkantolo. kuthe sekumele asho ukuthi ufuna kwenzekeni wazisa iMantshi, uMnuz Avesh Sukdoe, ukuthi usekutholile abekudinga ucela lihlehliswe leli cala.
IMantshi ibe isilihlelisela uSepthemba 6 yase itshela abasolwa ukuthi basazoqhubeka nokutoka.
NgoLwesihlanu amalungu e-IFP nawe-NFP atshelwa ukuthi awufuneki msindo enkantolo achazelwa ukuthi kuzovunyelwa angu-20 zihlangothi zombili ukuba angene enkantolo.
Amanye acelwe ukuba ayolinda ngaphandle kwesango.
Kwenzekile lokhu njengoba enikezwe izigqebhezana ebezinezinombolo okusetshenziswe zona ngesikhathi sekungena izelamani zakwaNtuli.
Yize bekukhona ukuklolodelana bekungafani njengezinye izinsuku kanti kubukeka sengathi lisebenzile isu lamaphoyisa lokuhlukanisa amalungu e-IFP nawe NFP.
Ngaphandle bekumiwe izixongololo kubhungwa ngobekwenzeka enkantolo njengoba abanye bengakwazanga ukungena.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Umbani ubulale izinkomo ezingu-29
2013-02-20 10:06
Johannesburg - Kuhlasele umphezulu kwafa izinkomo ezingu-29 epulazini eliseBooyzynkraal phakathi kwaseGroblersdal naseWitbank eMpumalanga, ngokusho kombiko wangoLwesithathu.
Umnikazi wepulazi uTitia van Deventer uthe abasebenzi basepulazini babone lokhu ngemuva kwesiphepho esinamandla.
"Sibe sesithola izinkomo ezingu-29 entabeni," kusho uVan Deventer etshela iphephanaba iBeeld.
"Bezibuthelene ngasezihlahleni ezimbili... bekudabukisa ukubona into enje. Ngibone kubalulekile ukutshela abantu ngalokhu ngenxa yokuthi abanye abazi ukuthi umbani uyingozi kanjani."
Lesi sigameko senzeke ngesonto eledlule, ngemuva kosuku abafundi abayisishiyagalolunye ababedlala ikhilikithi eKing Edward VII High School eGoli bashaywa ngumbani.
NgoMsombuluko owedlule, umbani washaya umfundi wentombazane, 16, waseProtea Glen Secondary School eSoweto esendleleni egodukayo nezinye izingane, kwashona oyedwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone abantu-22 eBaghdad
2013-02-04 16:20
Baghdad - Idelakufa eliziqhumise ngebhomu lithi lihlasela abantu abamele neqembu le-A-Qaeda, lishonile nabanye abantu abangu-22, abakade belindele imiholo yabo eBaghdad.
Kulimale abanye abantu abangu-44 kuso lesi sehlakalo kanti kulindeleke senyuke isibalo sabantu abashonile.
Ukuqhuma kwenzeke ngezikhathi zasemini edolobheni iTaji, elingamakhilomitha angu-25 ukusuka eBaghdad.
Abantu abaningi abashonile bangabeqembu iSahwa, elaziwayo ukuthi alihambisani ne-Al-Qaeda, abanye bekungamasosha.
– Landela Izindaba News24 kuTwitter
(@IzindabaNews24).


text:
Umfundi ubulewe kubangwa ipeni lomsizi
2012-10-18 10:06
Johannesburg - Umfundi oneminyaka engu-16 ubudala wasesikoleni samabanga aphakeme iBerea Park High School, ePitoli, ugwazwe wabulawa ngomunye umfundi oneminyaka engu-15 ubudala ngesikhathi beba nengxabano bebanga ipeni lomsizi.
Ngokusho kukaLieutenant Colonel Katlego Mogale, abafana laba bebengabangani.
Iphephandaba iBeeld, libike ukuthi uDonald Molefe, ushonele endaweni yesehlakalo, ngemuva kokugwazwa amanxeba amaningi kusetshenziswa u-okapi.
Uthishanhloko u-Izak Theron ubizelwe endaweni yesehlakalo, nokho wafika selidume ledlula," ezisholo ngowakhe.
UTheron uthe kumethusile ukuthi kukhona abafundi abaphatha imimese esikoleni, wathi bonke abafundi bayaseshwa njalo ekuseni uma bengena esangweni.
Umalumekazi kamufi uDiana Teba, uthe umndeni ushaqekile ngalokhu kubulawa kwendodana yawo, uthe okuxaka kakhulu ukuthi laba bebengabangani abakhulu.
– Landela Izindaba News24 kuTwitter
(@IzindabaNews24).
- SAPA


text:
Kuphekwa i-NUM ngelaseMarikana
2013-02-07 14:06
Rustenburg - Inyunyana yabasebenzi basezimayini iNational Union of Mineworkers ikuphikile ukuthi yayidelela abavukuzi basemayini iLonmin eMarikana, ngesikhathi betelekile ngonyaka owedlule.
Lobu kube ngubufakazi bukaMengameli wenyunyana uSenzeni Zokwana, abethule ngaphambi kwekhomishana kaFarlam, eqhuba uphenyo ngalokho okwenzeka emayini ngesikhathi kuteleke abasebenzi.
Ummeli wabavukuzi abalimala nababoshwa uDali Mpofu, ubuze uZokwana ukuthi kwakungasibo yini ubudedengu ukuthi inyunyana ithi ingaphikisani nesiteleka kodwa yelekelele abasebenzi ukuthi baye emsebenzi ngesikahthi kuqhubeka isiteleka.
"Ngingasho ngithi igatsha le-NUM laliyazi inqubo, lasiza laba ababefuna ukuqhubeka nokusebenza."
UZokwana uthi abasebenzi babenomyalelo ofanayo ongukuthi uma bengasebenzanga bazoxoshwa, uthe i-NUM yayisiza laba abafuna ukusebenza.
UMpofu uqophisane noZokwana ethi lokho kwakunganqinda isiteleka amandla.
Amaphoyisa adubula abulala abavukuzi abangu-34, ngesikhathi beqhinqe egqumeni elingasemayini eMarikana, betelekele ukwenyuselwa amaholo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
I-NUMSA izobhikishela isicelo sabakwa-Eskom
2013-01-14 16:43
Cape Town - Inyunyana yabasebenza ngensimbi ithi izobamba umbhikisho ngenhloso yokuphikisa isicelo sakwa-Eskom, sokuthi kwenyuswe amanani kagesi ngo-16%.
Kulindeleke ukuthi abeNational Energy Regulator of SA (Nersa), balalele izethulo zomphakathi, mayelana nokwenyuswa kwamanani.
Ukulalelwa kwezethulo kuzoqala eKapa, ngoLwesibili.
Okhulumela iNumsa uCastro Ngobese, uthe bazobhikisha ngaphandle kweCape Town International Convention Centre (CTICC), ngoLwesibili.
Inyunyana ithi uma u-Eskom evunyelwa ukuthi enyuse amanani, kuzolahleka imisebenzi njengoba kunezinkampani ezizophoqeka ukuthi zivale.
UChristelle Terreblanche okhulumele abazibiza nge-One Million Climate Jobs Campaign uthe sebenikwe imvume yokuthi babhikishe.
"Angeke sikwazi ukuthi sivumele i-Nersa iphasise isicelo sakwa-Eskom, kungakabhekisiswa kabanzi uhlelo inkampani ezolusebenzisa,” kusho uTerreblanche.
Abakwa-Eskom, bafaka isicelo sokwenyusa amanani ngo-16%, kuze kube yiminyaka emihlanu kusukela ngo-2013.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Selimi ku-110 inani labashone eBangladesh
2012-06-28 13:52
Dhaka - Sesinyuke safinyelela ku-110 isibalo sabantu abashone ngesikhathi kubihlika umhlaba nokudalwe yizikhukhula eBangladesh njengoba nombutho wezokuvikela usufake isandla ekusizeni ukuhlangula, ngokucelwa nguhulumeni.
Abatakuli sebebuye nezidumbu ezingu-110 ezitholakale ezindaweni ezisemaphandleni, kusho uS G Kibria, noyisikhulu eMnyangweni weziNhlekelele.
Laba bantu babulawe ukubihlika komhlaba, izikhukhula, umbani nokushokhwa ugesi, esho.
Uhulumeni welule isandla ngezinsiza kulabo abasale dengwane.
- Landela
IzindabaNews24 kuTwitter
- Sapa-DPA


text:
Imvula idale umonakalo eLimpopoComment on this story
INTATHELI YESOLEZWE
ISHIYE kukhalwa imvula enamandla ebihambisana nezikhukhula ezinzima esifundazweni iLimpopo kusuka ngempelasonto okuholele ekufeni kwabantu abayishumi.
Abantu abashonile bane endaweni ebizwa ngokuthi yiMopani nabayisithupha eVhembe. Kwabashone eVhembe kukhona namalungu omndeni owodwa amane adabuka eMusina aguguleke nemoto abehamba ngayo.
Abantu abangu-95 batakulwe esiqiwini i-Kruger National Park. Eminye imibiko eqhamuka kwelaseMozambique ithe uhulumeni wakuleliya lizwe umemezele ukuthi kumele kuxwaywe imifula ngoba izinga lamamzi bese likhuphuke kakhulu kunalokhu okwejwayelekile obekungadala ukuthi kube nezikhukhula.
Isimo kuthiwa sibucayi kakhulu eLimpopo Valley eningizimu nesifundazwe eGaza njengoba isilinganiso sezikhukhula sesikhomba ukuthi kungase kubuye lezo ezabhubhisa imizi yabantu enhlakeleleni yango-2000.
Yize kunjena izelamani zaseMusina uCathrine noRuth Sematla zikholwa ukuthi zinenhlanhla njengoba zisadla anhlamvana.
Bebeyingxenye yabasebenzi basepulazini abangu-50 abahlale izinsuku ezimbili benombele emishinini yokulima yepulazi bebalekela izikhukhula namanzi abedla izindwani ngaphansi kwabo.
Abantu bagibele phezu kwezindlu bebalekela ukuminza abanye bakhuphukela ezintabeni njengoba izindlu zabo bese zidilikile, izihlahla ziwe phansi kanti imifula ibigola izintethe amanzi esecekela phansi imigwaqo.
Ngesikhathi umfula waseMusina lapho kusebenza khona uCatherine noRuth ugcwala ukapakela ngaphandle kube wubutatata kubantu abasebenza epulazini, iningi labo okungelesi-fazane, kuyogitshelwa emshinini wokuhlanza amazambane kubelethwe izingane emhlane.
Abasebenzi baze batakulwa ngamaphoyisa endiza enophephela emhlane ngoMsombuluko ntambama.
Balinganiselwa ku-300 abantu abafike ikhanda emahholo akuleya ndawo abasale dengwane ngenxa yesikhukhula. Okhulumela abezimo eziphuthumayo nezinhlekelele, uMnuz Dieketseng Diale, uthe amathimba abo asephumile ukuzama ukutakula kanti sekunikelwe ngamaphasela okudla angu-240 namatende angu-20 kuhlanganisa nezingubo zokulala ezingu-275 eVhembe.
Kutakulwe abantu abangu-181 ngoMsombuluko kwathi abangu-76 batakulwa izolo ezintatha. Kulaba kukhona nabebehelelwa okudingeke ukuba kusetshenzwe kanzima ukuthi bathole usizo lokubelethiswa yize isimo besimanzonzo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ibhomu libulale 30 eSyria
2013-01-22 10:01
Beirut - Kushone abantu abangaphezu kuka-30, okuyizakhamuzi namasosha kahulumeni, ngesikhathi idelakufa liziqhumisa nemoto ebihlohlwe iziqhumane eSalmiyeh, kusho iSyrian Observatory for Human Rights.
Isikhulu esiphezulu sikahulumeni sikuqinisekisile lokhu ku-AFP.
Inhlangano emele amalungelo abantu nezinze eBrithani ithi le moto ibibhekiswe ebhilidini elinamavukelambuso.
Le nhlangano ithe kushone abantu abangu-30.
Kubikwa ukuthi lingase linyuke inani labantu abashonile njengoba bebaningi abalimele nabasesimweni esibucayi.
Amazwe omhlaba aqhubekile nokugxeka udlame nokushona kwabantu abangenacala eSyria.
- Landela
IzindabaNews24 kuTwitter
- SAPA


text:
Ungavumi bakwephulise umthetho omahlala ejahile emgwaqeniComment on this story
SAPHINDA safika futhi lesosithunywa esithi mangicele sihlabe ama hazard ethu sibuyele eceleni komgwaqo ukuze sibhunge ngezezimoto sibonge ukuthi nawe usuze waliphenya leli khasi eliqukethe lamagalelo.
Esanamhlanje isimo sokushaya ama hazard singifice ngisashosholoza ngomgwaqo u N2 ngisuka ngase Mtubatuba ngilibangise ngase Thekwini ngishibilika ngomhuqa wensimbi yamajalimane esezingeni elibhekile impela ngize ngayigqokela ngizicuphile ngihlephulele ipanayi ekhanda angifune kuphazanyiswa, yikho nje ukuthi yisebusuku futhi nezulu seliyakhemezela akekho ozongibona.
Ngisayikhuza idla amagalani ngo 120 km/h insimb’yomlungu ngithi nhla esibukweni sekunemoto engipheshe ngemumva. Ingishaya nangamalambu sekungathi yimi osephutheni manje kanti ngihamba ngomgomo wejubane ofanele endaweni efanele.
Lemoto esibanga isicefe emva kwami ngiyibone iseza kude abanye abashayeli bebevele bayichezukele ngokuya kulomzila ophuzi wezimoto zezimo eziphuthumayo bese idlula kalula, phela lomgwaqo awukuvumeli ukuthi usike enye imoto futhi uwumzila ophambanayo ngakho kuze kusize khona ukuyidla emgqeni ophuzi uma ufuna ukudedela omunye umshayeli.
Ukungqengqa ngomugqa ophuzi akuvumelekile emthethweni wezokushayela kulelizwe. Lomgudu usuke ubekelwe izimoto zosizo oluphuthumayo njema ambulance izicisha mlilo nezinye hhayi izimoto ezisuke zichezukela ezinye. Ngenxa yokunengwa yilomshayeli ngigcine ngasithola isikhala nami ngayidla ngayo lomgudu, uma isidlula lemoto, hhabe kanti yi quantum le epita kanje, kaze kujahwephi ngoba phela umgomo wamatekisi uthi mawangeqi ku 100 km/h.
Ngenxa yokuthi lento ingicasulile ngibe sengithinta abangani bami bakwa Automobile Association ngababuza ukuthi siyawazi umthetho kabuyela eceleni udedele abajahile badlule ngakwesokudla ingabe nakho lokhu kuyinto esemthetwheni yini.
U AA uthi ngokomthetho wezokushayela u Regulation 298A omayelana ngokushayela kulomgudu ophuzi, kuyacaca ukuthi umthetho ubekelwe ukuthi ugcinwe. Bathi kuvumeleke ukuthi uye kulomgudu kuphela uma ufelwe yimoto noma kukhona okukuphoqa ukuthi yima okungaba ukuxinwa yisomo semvelo nokugula kwakho mshayeli noma umgibeli wakho. Bathi emigwaqeni engothela wayeka njengawo u N2 esasihamba ngawo akulokothwa kungqengqwe ngalolayini.
Bathi kodwa uma kuwukuthi yisemini umthetho uyakuvumela ukuthi ungayichezukela enye imoto ngokuya kuwo lomzila kodwa ebusuku noma liguqubele ngendlela yokuthi amehlo asequndekile awusakwazi ukubona ebangeni elingamamitha angaphezu kuka 150 ungalinge.
Phela kuthiwa ngeke ubone uma kunemoto emile ungathuka usuzithela phezu kwayo kade usathi uchezukela labomahlala bejahile basemgwaqeni. Usuyabona-ke ukuthi kwakungamele ngilichezukule leliya Quantum elase lingijoje ngemumva. Hawu sengikhumbula nenye indaba esiyibange nomunye umshayeli ebesixoxa naye ezinsukwini, yena uthi amaphoyisa omgwaqo angakubo phela ukuphelelwa wu petrol kuthelawayeka womgwaqo. Mina ngiyaphika ngithi angakubophela ukuphazamisa ukuhamba kwezimoto, uma upetrol ukuphelele phakathi nomgwaqo noma endaweni okungavumelekile ukuthi kumiwe kuyo.
Into engabanga bakubophe yingoba upetrol uyakwazi ukuwubona uma sewuphela emotweni ngakho uma ukuphelela esithubeni ubudedengu bakho mshayeli. Angiyingeni eyemoto engenaso isikali, ekalwa ngamehlo njengamanzi ophuthu.
Ngidedeleni ngishaye ama hazard ami ngibuyele emgwaqeni ngoba sebedlulile labo ntabakayikhonjwa kukude e Ndwedwe lapho ngiya khona njengoba ngiseMtubatuba nje.. masishayele ngokuhlonipha nokulandela yonke imithetho yomgwaqo kulelizwe size sihlangane ngesonto elizayo sisawadla anhlamvana kuyo lengosi yezezimoto.Yimi owenu
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kudalulwe isifo esiphethe uMandelaComment on this story
INTATHELI YESOLEZWE
OWAYENGU-MENGAMELI wakuleli, uDkt Nelson Mandela, kuvele ukuthi uphethwe yisifo samaphaphu esimlalise esibhedlela ePitoli.
Lokhu kushiwo yihhovisi likaMengameli Jacob Zuma esitatimendeni esikhishwe izolo lapho bekucaciswa ukuthi yini ephethe uMandela oyintandokazi yabantu emhlabeni.
Isitatimende sithe uMandela uphinde wahlaselwa yisifo samaphaphu esake samphatha phambilini kanti lokhu kuvele ngemuva kokuhlolwa okunzulu obekwenziwa ngodokotela kuMandela oneminyaka engu-94.
UMengameli Zuma ubonge abantu bakuleli ngokuthumela amazwi akhombisa ukweseka uhulumeni nomndeni kaMadiba njengoba kugula ubaba wesizwe.
Izolo bekuwusuku lwesine uMandela elaliswe esibhedlela sombutho wezempi kuleli i-South African National Defence Force (SANDF) ePitoli lapho ethola khona ukuxilongwa okukhethekile kodokotela abangongoti kwezokwelapha kuleli.
Inkosikazi kaMandela, uNkk Graca Machel, itshele abeziko lokusakaza lakwa-eNCA ukuthi kumzwisa ubuhlungu ukubona umyeni wakhe eselahlekelwe wumdlandla ayenawo namancoko.
Utshele leli ziko ukuthi kuyisilonda esiqaqambayo ukubona uMadiba eguga ephela phambi kwamehlo akhe. “Ukumbona eseguga kanjena kubuhlungu. Uyaqonda futhi uyazi ukuthi lokhu kumele kwenzeke. Lowo moya ayenawo nokuchachamba kobuso konke akusekho, akaseyena lo muntu owawumazi,” kusho uNkk Machel ngoMsombuluko ebuzwa yi-eNCA.
Izintatheli zamazwe omhlaba nezakuleli ziyaqhubeka nokuqhinqa ngaphandle kwesibhedlela zilindele izindaba eziqhamuka ngaphakathi mayelana nesimo sempilo yeqhawe lomzabalazo wenkululeko kubantu ababecindezelwe kuleli.
UMandela wadonsa iminyaka engu-27 ebhadla ejele kulandela ukuboshwa kwakhe ngecala lokuzama ukuketula umbuso wobandlululo elamgojela nezinye izishoshovu zomzabalazo ngo-1965 emajajini amakhulu ePitoli. Wagwetshwa udilikajele. Leli cala laziwa ngele-Rivonia Trial.
Waze wadedelwa ejele ngo-1990 okwathi ngemuva kwezingxoxo zokudala ukuthula nokubekezelelana futhi ezazendlalela iNingizimu Afrika entsha ekuqaleni ko-1990 kwaba khona ukhetho lwentando yabantu ngo-1994 olwaludidiyele zonke izinhlanga.
UMandela waba ngumengameli wokuqala omnyama ngemuva kwalolu khetho futhi kwaba nguyena owasayina umthethosisekelo wokugcina ngo-1996 okuyiwona owengamele umthetho wezwe kumanje.
Izolo amasosha abengagayelwa mphako esangweni lesibhedlela esesha izimoto nabantu abadlulayo ukuqinisekisa ezokuphepha zibe sezingeni eliphezulu.
Amathimba ezintatheli nezimoto ezithwala imishini yokusakaza aphindiselwe emuva ekuseni esangweni lesibhedlela ngesikhathi bezama ukungena kanti ezinye izintatheli bezime ebangeni elithe ukuqhela nesango lesibhedlela.
NgoMsombuluko uNgqongqoshe wezokuVikela kuleli, uNkk Nosiviwe Mapisa-Nqakula, uthe uMandela uphila kahle kakhulu yize esahlolwa kodwa wangacacisa ukuthi yini ehlolwayo.
Ube ngowokuqala kuhulumeni ukucacisa ngokuthi kwenzekani kuMandela oseneminyaka emibili enakekelwa yithimba lodokotela bezokuvikela.
Okhulumela uMengameli Zuma, uMnuz Mac Maharaj, esitatimendeni uthe uZuma uvakashele uMandela esibhedlela ngeSonto lapho emfice khona esesimeni esihle futhi enakekelwa kahle kakhulu.
Ukungeniswa kukaMandela esibhedlela kubhekwe ngelibanzi ngumhlaba wonke njengoba ngisho amaphephandaba esemazweni omhlaba ebeke indlebe kukho konke okuzwakalayo okuthinta impilo kaMadiba.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Akuyekwe phansi amaphoyisa - DA
2012-07-03 16:41
Cape Town - Iqembu eliphikisayo iDemocratic Alliance lithi lizolwa kuphuke izandla liphikisa i-African National Congress emizamweni yokuqeda amaphoyisa kamasipala ekuthiwa azofakwa ngaphansi kwamaSA Police Service.
"I-DA izokwenza konke ukuvimba lesi siphakamiso se-ANC," kusho ilungu le-DA ePhalamende uDianne Kohler Barnard.
Ngesikhathi kuqhubeka inkomfa ye nqubo migomo ye-ANC iqembu liphinde lagcizelela ukuthi kumele amaphoyisa kamasipala afalwe ngaphansi kwama-SAPS.
"Sizosiphikisa kuze kube sekugcineni isiphakamiso se-ANC, ukufakwa kwala maphoyisa ngaphansi kwama-SAPS kuzoqhubeza izinxushunxushu ama-SAPS ahlulekayo ukubhekana nazo," echaza.
UKohler Barnard uthe ukuhlanganiswa kwalezi zinhlaka kuzonqinda amandla amaphoyisa kamasipala okulwa nobugebengu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
UPalacios enkingeni yesondlo
2012-12-10 12:04
Johannesburg - Sekuvele amahlazo athi owabe engumqeqeshi weBafana Bafana ne-Orlando Pirates, u-Augusto Palacios wakhulelisa owesifazane asebenza naye ngaphakathi eqenjini iPirates.
UPalacios oganelwe, ungumqondisi kuPirates Development
Academy, kuthiwa wakhulelisa owesifazane, ogama lakhe ligodliwe ngabeSunday World.
Kuthiwa phambilini uPalacios ubezikhokha zonke izindleko zendodana yakhe kodwa wama kusukela ngenyanga eyedlule.
UPalacios uqale waphika ukuthi waba nobudlelwano nalona wesifazane, kodwa kuthe uma ephekwa ngemibuzo waphuhluka ethi: "Ngesonto eledlule ngimnike u-R3 000. Imali ngiyifake ebhange."
"Angisoze ngaphika ingane engiyizalayo. Lokhu kwaba yiphutha."
Isihlobo zikamama wengane sikhulume nephephandaba sithi lona wesifazane uthwele kanzima.
"Uhlala eTembisa. Uyahluleka ukunakekela ingane eyedwa," kusho isihlobo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Kushone izingane emlilweni eChina
2013-01-04 13:08
Henan - Umlilo ubulale cishe izingane eziyisikhombisa ngoLwesihlanu ekhaya elihlala izingane ezingenabani eChina esifundazweni saseHenan, kubike abezindaba kuleliyalizwe.
Umlilo uqubuke ngezithuba zabo-08:00 ekhaya eliseLankao, kubike iChina.com.cn.
Isibalo sabashonile nabalimele asikacaci kanti amaphoyisa asaphenya ngembangela yomlilo, kusho umbiko.
Ikhaya liphethwe uYuan Lihai, owaziwa emphakathini ngokusiza izingane ezilahliwe kanti selinakekele izingane ezingaphezulu kuka-100 kusukela ngo-1987, kusho isiteshi sethelevishini iChina Central Television.
Umabonakude uthe zingu-39 izingane ebezihlala ekhaya likaYuan ngoSepthemba 2011.
UYuan kubikwa ukuthi wadayisa izimphahla zakhe, ngenxoso yokukhokhela izindleko zokunanekela izingane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kugetshengwe isitolo eMthatha
2011-07-06 16:31
Johannesburg - Amaphoyisa athi kugetshengwe isitolo esithengisa ngempahla yokwakha eMthatha, esifundazweni sase-Eastern Cape.
Umnikazi wesitolo, nongowokudabuka ePakistan ubeyongena kulesi sitolo ephuma emotweni yakhe ngezithuba zawo-7 ebusuku ngoLwesibili ngesikhathi ehlaselwa, kusho uKaputeni Alfred Jozana.
Uthi lo wesilisa ubeselungiselela ukuyolala ngesikhathi kwehla lesi sigameko.
UJozana uthi izigilamkhuba, ebezihlome ngezibhamu, zimkhombe ngesibhamu zamyisa esitolo. Zibe sezimntshontshela isamba semali esingadalulwanga.
- SAPA


text:
Makubikwe ngenkohlakalo - Manuel
2012-12-19 10:48
Bloemfontein - Izintatheli ezinolwazi ngenkohlakalo kumele zibike ngalo ezikhungweni zezomthetho ezifanele, kusho lowo onguNgqongqoshe eHhovisi likaMengameli uTrevor Manuel ngoLwesithathu.
“Kumele bajeze labo abenza inkohlakalo. Uma unolwazi oluthile ungalugodli, kepha luyise ezikhulwini ukuze lusukunyelwe.
“Wena njengesakhamuzi kungumsebenzi wakho lokho,” etshela izintatheli esidlweni sasekuseni seProgressive Business Forum
eMangaung.
Lesi sidlo besisingethwe yiPBF engqungqutheleni eqhubekayo ye-African National Congress eMangaung.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kulindwe imiphumela ecaleni lephoyisaComment on this story
BAWINILE NGCOBO
SEKULINDWE isinqumo sikaMqondisi wezokuShushisa ecaleni lephoyisa laseMlazi elisolwa ngokudlwengula likhulelise indodakazi yalo, elagcina ngokuyibulala ngoMashi nonyaka.
USimo Mgobhozi (40) uvele kafushane eNkantolo yaseMlazi izolo icala lakhe lahlehliswelwa uJulayi 31 ukuze kuphume isinqumo soMqondisi wezokuShushisa esizobe sidlulisela leli cala eNkantolo eNkulu.
UMgobhozi, osolwa ngokubulala indodakazi yakhe uNontobeko Nana Mgobhozi (14), utokele ngaphakathi emva kokunqatshelwa yile nkantolo ibheyili.
Ngesikhathi uMgobhozi evele eNkantolo izolo ummeli wakhe, uMnuz Andile Dakela, uzwakalise ukukhathazeka ngokuhlehla kwaleli cala.
Ukhale ngokuthi uMgobhozi ulokhu ehleli ngaphakathi, impilo yakhe ayiqhubeki ekubeni necala leli abekwe lona kubukeka lingaqhubeki.
Kuvele ukuthi uphenyo lwamaphoyisa selushoda ngemiphumela yegazi lengane eyayikhulelwe nguNontobeko, okuyiyo ezocacisa ukuthi ngabe le ngane kwakungekaMgobhozi yini.
Njengoba uMgobhozi ehamba leli cala lokubulala indodakazi yakhe, uhamba necala lokuyidlwengula (yona le ndodakazi yakhe) asalihamba ngokuhlukana enkantolo yesiFunda eThekwini.
Khonamanjalo, lihlehlele uJulayi 26 icala labasolwa abahlanu ababhekene necala lokubulala ngokudonsa izibilini zesihlobo sabo esineminyaka engu-15 ngobuntu baso ngoba besisola ngokuthi sinamadimoni.
USinethemba Dlamini washona emuva kokuthi ubabekazi wakhe, abazala bakhe nentombi kayise beqale bamthandazela bethi bafuna inombolo kasathane eyayikuye enkabeni.
Lokhu kwaphetha ngokuthi ashuthekwe isandla ebuntwini bakhe, wahushulwa izibilini zakhe bethi bakhipha amadimoni kuye.
Ababhekene naleli calo ngoFundiswa Faku (29), Lindela Jalubane (38), Nokubonga Jalubane (18) Nonhlanhla Mdletshe (21) abathe xinti enkantolo izolo kodwa omunye osolwa nabo oneminyaka engu-15 ubengabonwa nangokhalo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kusetshenziswe usisi olukhalisa unyembezi emayini
2012-11-01 14:57
Durban - Amaphoyisa aKwaZulu-Natal asebenzise usisi olukhalisa unyembezi ukuzama ukuhlakaza abavukuzi esitelekeni esisemayini iForbes & Manhattan Coalm, eDundee ngoLwesine.
Ngokwabavukuzi namaphoyisa asendaweni yesigameko, abasebenzi bebebhikisha ngaphandle kwale nkampani yemayini.
Ababhikishi bazame ukuvimbela onogada bakwaMbube Security ukuba bangene kule mayini.
Okhulumela amaphoyisa uColonel Jay Naicker akakwazanga ukusheshe aphawule ngalesi sigameko.
NgoLwesithathu, amaphoyisa athi kudutshulwe kwabulawa abavukuzi ababili ngesikhathi bedutshulwa ngonogada emayini engaseDannhauser.
Isikhulu seMbube Security uStuart Cumming ukuphikile ukuthi onogada baxoshe abavukuzi.
Uthe abavukuzi bebezama ukungena lapho kugcinwa khona iziqhumane zasemayini.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uzovela owadlwengula wakopolota iso
2012-05-25 10:28
Johannesburg - Uyavela ngaphambi kweNkantolo yeMantshi yaseMthunzini umfana osolwa ngokudlwengula nokukopolota iso lentombazane eneminyaka eyisishiyagalombili ubudala.
Umsolwa oneminyaka engu-15 ubudala wadedelelwa esandleni sabazali ngesikhathi evela okokuqala enkantolo.
Ngenyanga eyedlule intombazanyana yahudulelwa esikhotheni yadlwengulwa ngumsolwa, wayiluma waphinde wayikopolota iso.
Ugogo kamsolwa uthi wake wathethisa kambi umsolwa ngesikhathi kuthiwa udlwengule enye ingane yentombazane.
"Asimthethisanga kulokhu ngesikhathi kufika abazali bentombazane, sasaba ukuthi uzobaleka njengoba enza phambilini.
Intombazane yathola ukwelashwa esibhedlela iNgwelezane.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Sivulelwe icala isikhulu soKlebe esimisiweComment on this story
INTATHELI YESOLEZWE
ISIKHULU soKlebe esimisiwe uMnuz McIntosh Polela sibhekene necala lokuzingela ngokungemthetho, ukukhomba ngesibhamu nokubalekela ingalo yomthetho kulandela ukudubula impunzi ngesikhathi sizingela nabangani ngempelasonto.
UPolela uyavuma ukuthi uyidubulile impunzi kodwa wathi ubengazi ukuthi ukwenza lokho akukho emthethweni. Icala livulwe ngabeZemvelo KZN Wildlife esiteshini samaphoyisa iHimeville kulandela isikhalo esifakwe ngabalimi ngalolu daba.
UPolela nabantu abehamba nabo abane bamiswe ngabalimi ebusuku behamba ngemoto ebigcwele izibhamu zokuzingela nezinyamazane ebesezibulewe i-grey duiker ne-reedbuck.
UPolela wamiswa njengomkhulumeli woKlebe ngoNovemba nyakenye kulandela umbhalo awufaka kwi-twitter lapho ayebhuqa khona umculi we-kwaito owaboshwa ngecala lokubulala uMolemo “Jub Jub” Maarohanye ethi uma efika ejele kumele aphathe ujeke kavaselina ngoba angase awudinge.
Ngesikhathi iphephandaba elinguzakwabo weSolezwe iMercury limthinta ngocingo izolo uPolela ubuze intatheli ukuthi ifuna ukuthenga inyama yenyamazane yini.
Ebuzwa ukuthi unayo yini leyo nyama uthe ikhona impela ngoba kade eyozingela endaweni yangakubo ngakho akayiboni inkinga lapho.
Uthe usebenzise isibhamu i-308 esifakwe isithulisa msindo kanye nethoshi. “Ngihlale ngiyozingela. Yinto engiyithandayo. Uma uphuma ebusuku uyozingela ukhanyise ilambu elikhombisa lapho uzodubula khona lokho kubizwa ngokuthi wukuzingela ngelambu. Mina ngizingela emini nasebusuku,” kusho uPolela.
Uphikile ukuthi uyazi ukuthi i-reedbuck iyisilwane esivikelwe. Okhulumela amaphoyisa, uColonel Vincent Mdunge, uthe udaba lusaphenywa ngamaphoyisa aseMgungundlovu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kushone abasebenzi emayini e-Iran
2012-12-18 14:30
Tehran - Kuwe ingxenye yemayini yamalahle enkabeni ye-Iran kwashona abasebenzi abane kwathi abanye abane baduka, kusho abezindaba kuleliya lizwe, becaphuna izikhulu.
Kungenzeka ukuthi lesi sigameko sidalwe ukuqhuma kwenhlanganisela yamagesi ayingozi, nokwenzeke ngasedolobheni iTabas, kusho umphathi walo u-Ahmad
Talebian Moqadam etshela abezindaba zeFars.
Izikhulu zithi lokhu kwenzeke ngabo-05:30 kwavala umhhume ophumela ngaphandle kule mayini eqashe abasebenzi abangu-40.
- Landela
IzindabaNews24 kuTwitter
- Sapa - AFP


text:
Kuteleke abezindiza eSpain
2013-02-19 16:08
Madrid - Inkampani yezindiza yaseSpain i-Iberia, isalokhu ikumisile ukusebenza kwezindiza zayo, njengoba kuqhubeka isiteleka esesingene osukwini lwesibili.
Inkampani i-Iberia imise izindiza ezingu-232 ebekumele zisebenze ngoLwesibili, isiteleka sabasebenzi seziphazamise nokusebenza kwezinye izinkampani zezindiza ezihlanganisa i-Air Nostrum, Vueling kanye ne-Iberia Express.
Zilinganiselwa ku-1 220 izindiza ezingase zimiswe ngoLwesihlanu, bese kuphinda kubanjwa esinye isiteleka ngenyanga kaMashi.
Abasebenzi benkampani emazingeni amaningi, babambe umbhikisho, bekhala ngokulahleka kwemisebenzi engu-3 800, okwenzeka ngesikhathi inkampani ihlangana neBritish Airways ngo-2011.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kushone 9 ushayiswa yisitimela eChina
2012-08-03 12:02
Beijing - Izikhulu zaseChina zithi kushone abantu abayisishiyagalolunye kwathi abane balimala ngesikhathi beshayiswa yisitimela esithwala impahla behamba kujantshi eQinhuangdao.
AbeTaiyuan Railway Bureau eHebei bathe ku-website yabo laba abashonile bangabahlali bendawo.
Ithi bahambe kuleli bhuloho lesitimela ngenxa yokuthi izimvula zakamuva zigugule umgwaqo wendawo.
Kuthiwa isitimela sihlulekile ukuma ngesikhathi.
- Landela
IzindabaNews24 kuTwitter
- Sapa - AP


text:
UMotlanthe uyamukele inselelo - Umbiko
2012-12-13 14:02
Johannesburg - Lowo okhulumela iSekela likaMengameli uKgalema Motlanthe usekuqinisekisile ukuthi lo sopolitiki usekwamukele ukuba semjahweni wesokuhola i-African National Congress.
UThabo Masebe utshele i-Associated Press ngoLwesine ukuthi uMotlanthe ukwamukele ukuphakanyiswa kwegama lakhe kwesobumengameli.
UMotlanthe uyisekela likamengameli ku-ANC.
Njengoba amukele lesi siphakamiso, kusho ukuthi uzophonsela uMengameli Jacob Zuma inselelo.
UZuma usevele wesekwa ngabaningi ukuba aphathe ihlandla lesibili uma sekunengqungquthela yokuqokwa kobuholi eMangaung.
Uma uba ngumengameli we-ANC lokhu kukwenza umengameli wezwe kuhulumeni wentando yeningi, njengoba ngisho amaqembu aphikisayo engaliboni elidlalayo kuleli qembu uma kuyiwa okhethweni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Nguhulumeni owehlulekayo - DA
2012-03-14 10:10
Johannesburg - Uhulumeni owehlulekile, hhayi uMthethosisekelo, kusho uLindiwe Mazibuko, ongumholi weDemocratic Alliance ePhalamende.
UMazibuko ubekhuluma kuqhubeka inkulumompikiswano ngosuku lwamalungelo abantu, ngoLwesibili.
UMazibuko uthi imizamo yokuchibiyela uMthethosisekelo okwenziwa yi-ANC, kuyizaba zokugqiba ukwehluleka kwayo.
"Esikubona namhlanje nguMthethosisekelo ophilayo oyisithiyo kuhulumeni owehlulekayo ukuhambisa izidingo kubantu".
"Sekwejwayelekile ukuthi imiphakathi ehlwempu emazweni omhlaba, izame ukuchibiyela uMthethosisekelo," kusho uMazibuko.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Akukanqunywa lutho ngeZamdela
2013-01-25 16:17
Johannesburg - Asikho isinqumo sokugcina esithathiwe ngodaba lokuhlanganiswa koMasipala baseFree State, iMetsimaholo neNgwathe, kusho abebhodi iMunicipal Demarcation Board (MDB).
"Akukathathwa sinqumo sokugcina, umphakathi bekungamele nokuthi ubhikishe. Into ebekumele bayenze wukuthi basibhalele basitshele izikhalazo zabo," kusho isikhulu sebhodi uGabisile Gumbi-Masilela.
Izinhlelo zokuhlanganiswa komasipala, zaziswa kuze izinhlangano, amaqembu kanjalo nabantu bonkana bezokwazi ukuveza izimvo zabo, kusho uGumbi-Masilela, etshela abezindaba ePitoli.
Uthe umphakathi ubone sengathi konke sekuphothuliwe wase uba nodlame, uthi namanje lisakhona ithuba lokuthi abantu baphikisane nokuhlanganiswa komasipala.
NgoLwesine, i-MDB ihlangane noNgqongqoshe woMnyango wezokuBusa ngokuBambisana uRichard Baloyi, kudingidwa ngombhikisho wabahlali baseZamdela, eSasolburg.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Abantu badliwa umona - Mpisane
2013-02-11 08:17
Durban - Usomabizinisi waseThekwini uShauwn Mpisane uthi uncamela ukuyobhadla ejele, inqobo nje lokho uma kuzoqinisekisa ukuthi izimfamona ziyayeka ukubalandela, kubika iSunday Tribune.
Ebhekise ezindabeni ezimlandela ngemuva uthe: “Kuyabonakala nje ukuthi kukhona abathile abafuna ukungibona ngisejele. Ngicabanga ukuthi mhlawumbe uma ngiboshwa bazokweneliseka bese beyayeka ukungilandela."
UMpisane nomyeni wakhe uSbu bashaqelwe izimoto zikanokusho ngesonto eledlule njengokomyalelo weNkantolo eNkulu yaseThekwini.
Yize noma igaraji lezimoto emzini wabo selinezimoto ezintathu kuphela, okuyiMaserati, iRange Rover neBMW, bathi laba akuphelile ngabo.
“Abantu bathi sishaqelwe yonke into, sashiywa sihleli ezigqikini, kodwa konke lokho kungamampunge," kusho uShauwn.
"SinoSbu sithanda izimoto zikanokusho ngakho siyazithenga ngenxa yokuthi sinawo amandla. Abaye banomona ngempumelelo yethu njengoba sisebancane nje."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
I-SAHRC iphenya ngezithombe zabavukuzi abanqunu
2012-11-06 10:00
Johannesburg - I-SA Human Rights Commission iphenya ngezinsolo zokuthi kunezithombe ezizungezayo ezitshengisa abavukuzi ababengeyona ingxenye yesiteleka benqunu, ngokusho kombiko ngoLwesibili.
"Njengekhomishana sizolusukumela lolu daba," kusho lowo okhulumela iSAHRC u-Isaac Mangena ekhuluma kuSAfm.
"Siyalele ihhovisi lethu eLimpopo ukuba lusukumele lolu daba futhi sicele namaphoyisa ukuba aphenye ngalesi senzo sobugebengu."
Iphephandaba iNew Age ngoMsombuluko libike ukuthi abavukuzi abebesesitelekeni emayini i-Amandelbult bakhumulise labo abebesemsebenzini, bebajezisela ukuba ngamaxoki.
Izithombe kuleli phephandaba zitshengise amadoda amathathu ako-50 ubudala, nowesifazane oko-30, benqunu phambi kwesixuku sabavukuzi abebetelekile.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
From Community Memory
Ukugana akuyona into engaphathwa kalula, udaba lwakho luphathwa ngesizotha ngoba luwudaba oluthinta abalele, abangasekho. Kulungiswa igobongo lobulawu obumhlophe. Leli gobongo lobulawu obumhlophe liletha inhlanhla, ligeza igazi lenze lowo muntu olidlayo abe newozawoza. Inkolelo yamaZulu ithi zonke lezi zinto ziyokwenzeka ngenxa yalo leligobongo. Ngalobu bulawu kuyagezwa, buyaphuzwa, kuyaphalazwa kubuye kuchathwe ngalo.
Izinhlobo zobulawu
Ubulawu benhlanhla: omadlozana novelabahleke ukuze abakubo bamhaqe, bamenzele inhlanhla emhlophe. Uyagcatshwa, ugedla, aqiniswe, aphalaze, achathe, agqume, akhiphe isidina. Njengoba umuzi nomuzi unogedla lwawo kusetshenziswa lona kulo
msebenzi.
Ubulawu lobu bungumuthi omkhulu noyigugu kithi kwaZulu. Ngumuthi lona owaziswa kakhulu yizigaba ezahlukahlukene zesizwe. Ubulawu lobu buthintene kakhulu nabaphansi. Lelo themba lobulawu limi njalo kuze kube namuhla. Yingakho abazali bekhaya bengenakho okunye abangaqinisa ngakho umntwana wabo ikakhulu njengoba esehamba nje eseyobhekana nempilo entsha endaweni entsha. Baye bacabange ngabo ubulawu lobu ukuqinisa umntwana wabo. Budlelwa endlini yangenhla endlini yezinyanya. Ubulawu benza igazi lomuntu lithandeke yena-ke untombazane uyothandeka kumyeni wakhe nakubantu bomuzi, angabi nesinyama namashwa nesidina. Insizwa ephalaza ngobulawu obumhlophe ingufulathela zimbuke, ibe newozawoza.
Phakathi kwalemithi kukhona ovelabahleke, umzaneno, uvuma omhlophe, inguduza kanye nengwavuma. Kubuye kuthathwe nomqoqongo, ubhubhubhu noqhume, umame othethayo. Budliwa yibo bobabili laba abazoganana. Insizwa ezoganwa idla obayo, nomalokazana naye udla obakhe kubo.
By: Sbo Dladla
Reference: Mr G.C Cele, Inanda, Ohlange


text:
Zihlangene ezikaMugabe engqungqutheleni
2012-12-07 14:41
Harare - Izethenjwa zikaMengameli waseZimbabwe uRobert Mugabe sezihlangene emhlanganweni weqembu omkhulukazi, obanjelwe esifundazweni iGweru.
Inhloso enkulu yomhlangano ukudwetswa kohlelo oluzolandelwa ukuqeda uhulumeni wokubambisana, odonse iminyaka emine.
UMugabe ukhulume ngoLwesihlanu wathi ingqungquthela yeqembu izolungiselela ukunqoba ukhetho oluzobanjwa ngonyaka ozayo, ngenyanga kaMashi.
"Asinakungabaza ngokuwina," kukhuluma uMugabe.
Ukhetho olwabanjwa ngo-2008, lwaba nomphumela wodlame phakathi kwamalungu eqembu elibusayo neqembu eliphikisayp eliholwa nguNdunankuku uMorgan Tsvangirai.
Udlame lwaholela ekutheni kusungulwe uhulumeni wokubambisana phakathi kwamaqembu womabili.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kushone ugogo kuqubuka isiphepho
2013-01-02 15:06
Johannesburg - Kushone isalukazi kwalimala abangu-105 ngesikhathi kunesiphepho esinamandla eSasolburg eFree State, kusho isikhulu sikamasipala ngoLwesithathu.
Okhulumela umasipala, uGino Alberts, uthe akanalo ulwazi kahle ukuthi isalukazi sishone kanjani.
Izimvula ezinamandla sihlasele elokishini lase-Amelia ngezithuba zabo-21:00 ngoLwesibili.
"Ibalelwa ku-1000 imizi ekhahlamezekile, kodwa isibalo sabantu abathintekile asikacaci," esho.
Kukhona abalimale kancane nabalimale kanzima, u-Alberts uthe ithimba lezinhlekelele lisahlola isimo.
"Senza konke okusemandleni ukusiza imindeni ekhahlamezekile, sicela abantu basize ngokudla nezingubo zokulala... Bangaletha izinto eMnyangweni wezokuPhepha eSasolburg."
ISA Weather Bureau ithe iFree State kumele ilindele ezinye izimvula usuku lonke. Angu-60% amathuba emvula ntambama, kusho isangoma sezulu uKhushulwa Msimanga.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Saba sihle isinqumo sikaMpembe - Ikhomishana
2012-12-13 14:02
Rustenburg - Sabe sifanele isinqumo esathathwa yiPhini likaKhomishana wamaPhoyisa aseNorth West, uGeneral William Mpembe, ngesikhathi kuqhubeka isiteleka sabavukuzi emayini iLonmin, eMarikana.
Lokhu kuvele ngesikhathi kwethulwa ubufakazi ngaphambi kweKhomishana kaFarlam, ngoLwesine.
Uchwepheshe wezokulawulwa kwabantu uBrigadier
Zephania Mkhwanazi, ucelwe ukuthi aphawule ngesinqumo sikaMpembe, sokungasukumeli phezulu ngesikhathi ababhikishi behlomile, mhlaka-13 Agasti.
"Ngingathi wenza kahe kakhulu, ikakhulu uma uqhathanisa amaphoyisa ayekhona nababhikishi ngokunjalo," kusho uMkhwanazi.
Ummeli wamaphoyisa u-Ishmael Semenya utshele ikhomishana wathi uMpembe wayebona ukuthi kukhona amaphoyisa anele, ukuthi angabhekana nababhikishi.
UMkhwanazi uthi kwakumele kuphinde kukhunjulwe ukuthi izimpilo zamaphoyisa zazingase zibe sengcupheni uma kuthathwa izinqumo ezijulile.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
WASHINGTON—
Umsekeli wenhloko kahulumende uMnu Arthur Mutambara selobele umlawuli wedale lephalamende uMnu Lovemore Moyo lomkhokheli wesenethi uNkosikazi Edna Madzongwe ebacela ukuthi bengamukeli ukuxotshwa kwamalunga amadale womabili yiMDC ekhokhelwa nguMnu Welshman Ncube.
Ibandla leli lazise ngoMvulo ukuthi selixotshe abameli balo edale lephalamende abathathu ababalisa uMnu Maxwell Dube oweTsholotsho South, uMnu Thandeko Zinti Mkandla owe Gwanda North kanye loNkosazana Nomalanga Khumalo oweUmzingwane.
Lixotshe njalo amalunga esenethi amabili agoqela uMnu Kembo Dube oweUmzingwane loMnu Dalumuzi Khumalo oweLupane.
Kodwa encwadini azithumele umlawuli weHouse of Assembly uMoyo lomkhokheli wesenethi uMadzongwe, uMnu Mutambara uthe ababili laba akumelanga bamukele isicelo seMDC kaNcube esokuthi abahlanu laba bamiswe ukuba ngamalunga ephalamende njengoba sebexotshiwe kubandla.
Uthi njalo udaba lobukhokheli beMDC lulokhu luphambi kweSupreme Court, esithi ngalokho uNcube kalamvumo yokuxotsha amalunga ebandla leli.
Kodwa isikhulumeli salelibandla uMnu Nhlanhla Dube uthi kabakaceli amadale womabili ukuthi amise amalunga asebewaxotshile ukungena ephalamende. Uthi njalo uMutambara uyazikhohlisa nje.
Ingoxo LoMnu Nhlanhla Dube


text:
Selisemlandweni elongenisa imikhumbiComment on this story
BONISWA MOHALE
UNGENE emlandweni wokuba ngomunye wabesifazane abasebancane abangenisa imikhumbi emikhulu echwebeni laseThekwini uNksz Bongi Mbambo (30).
Ngesonto eledlule le ntokazi ingenise echwebeni laseThekwini umkhumbi iMSC Sola obuthwele inqwaba yamakhonteyina.
Usefinyelele kuleli zinga emsebenzini wakhe nje, uthe okwamenza wangena kulo mkhakha wukungazesabi izifundo iMaths neSayensi, nokumsize kakhulu.
Le ntokazi yaseMpembeni ngaphandle kwaseSikhawini ingene emlandweni wabesifazane abancane abangenisa imikhumbi emikhulu uma izothulula echwebeni laseThekwini ngesikhathi ingenisa i-MSC Sola ngoLwesine olwedlule.
Exoxa ngokungenisa lo mkhumbi uveze ukuthi akudingeki amandla uma ungenisa umkhumbi omkhulu echwebeni kodwa kudingeka uzethembe entweni oyenzayo futhi uxoxisane kahle noKapteni womkhumbi osuke ulethe impahla.
Uthe ukwenza izifundo zezibalo nesayensi kwamsebenzela ngoba ukube wayengazenzi ngabe akangenanga kulo mkhakha.
“Ngezwa ngezifundo ze-maritime (ezasolwandle) ngisesikoleni. Ngabe sengenza lowo mkhakha ngoba bengivele ngisekilasini leSayensi neMaths. Emuva kokuphothula uMatric ngathola umfundaze kwaTransnet ngabe sengingena kulo mkhakha,” kuchaza uNksz Mbambo.
Uphinde waveza ukuthi unelayisensi yokushayela ibhanoyi nokumenza abe yi-Marine Pilot.
Lokhu kusho ukuthi ukwazi ukungenisa lonke uhlobo lomkhumbi akukhathalekile ukuthi mukhulu kangakanani.
Ekhuluma ngezingqi-namba ababhekana nazo njengabesifazane abase-mkhakheni wezasolwandle ubale udaba lokaputeni abababukela phansi ngoba bengabantu besifazane.
“Siyajwayela ukusebenzisana nabantu abanjalo futhi nabo uma bebona ukuthi uyazethemba futhi uyayazi nento oyenzayo bagcina sebengenayo inkinga yokusebenzisana nomuntu wesifazane,” kusho uNksz Mbambo.
Ugqugquzele izingane zamantombazane ukuba zingene kulo mkhakha ngoba maningi amathuba omsebenzi kuwona.
“Uma wenza izifundo iMaths neSayensi kungakuhle ukuthi ungene kulo mkhakha we-Maritime ngoba uma usuphothule izifundo zakho uzowuthola umsebenzi,” kusho uNksz Mbambo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kusinda kuyehlela kwabampofu kuleli - Cosatu
2012-04-02 12:04
Johannesburg - Lizogadla kuzwele kwabadla imbuya ngothi njengoba kuzonyuka amanani kaphethiloli nogesi kule nyanga, kusho umfelandawwonye wezinyunyana zabasebenzi, iCosatu ngoMsombuluko.
"Njengokulindelekile kuzohlupheka labo vele asebehaqwe yindlala, nabavotela i-ANC minyaka yonke, kodwa futhi bazothwala leli joka," kusho okhulumela iCongress of SA Trade
Unions uPatrick Craven.
Uthe abantu kumanje bayahluleka ukukhokhela ugesi, njengoba uhlale unqanyulwa.
"Yize yenyukile imizamo yengqalasizinda kagesi, u-25% wemizi awukabi nawo ugesi."
Ugesi kulindeleke ukuthi ukhuphuke ngo-16%, kuthi uphethiloli unyuke ngo-71 cents eGauteng.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ezinye izindaba...
Ningizimu Afrika...
UNobhala Jikelele weCongress of South African Trade Unions (Cosatu) uZwelinzima Vavi uthi umfelandawonye ngeke ukwazi ukuqhubeka izinto zimapeketwane kanje.
Owesifazane, 50, waseBoksburg, eKurhuleni, uthi uyosikhohlwa efile isenzo sikamfundisi athi wamshaya ngemfe iphindiwe emthembisa umshado kanti uhubhuza amanga.
Inkosi yabaThembu izoqhubeka nokuqhoqhobala isihlalo sobukhosi kulandela isinqumo senkantolo sokumisa uMengameli Jacob Zuma angayigudluzi esihlalweni.


text:
Singasebenzisana noRamphele - Lekota
2013-02-15 14:01
Parliament - Kungase kube yinto engenzeka ukuthi sisebenzisane nosomabhizinisi uMamphela Ramphele uma engangena kwezombusazwe, kusho umholi weCongress of the People
uMosiuoa Lekota ngoLwesihlanu.
"Ngicabanga ukuthi singakwazi ukusebenzisana noRamphele uma esecacisile ukuthi iyiphi indlela azoyithatha, nokuthi izosiza kanjani ekuqiniseni amaqembu aphikisayo," esho esithangamini sabezindaba ebesihlelwe ngamaqembu aphikisayo ePhalamende.
Amaqembu akhona bekuyi-African Christian Democratic
Party, Azanian People's Organisation, Congress of the People, Democratic
Alliance, Inkatha Freedom Party, Freedom Front Plus, United Christian
Democratic Party, ne-United Democratic Movement.
URamphele wasula njengoSihlalo weGold Fields ngasekuqaleni kwesonto, ebeka isizathu sokuthi "uyoqhuba imisebenzi yokuthuthukisa umphakathi angene nakwezombusazwe".
URamphele kulindeleke ukuthi abambe isithangami sabezindaba ngoMsombuluko "ukucacisa ngezinhlelo zakhe zepolitiki".
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kubulawe obesolwa ngobugebengu eKZN
2012-01-20 12:43
Durban - Amaphoyisa aKwaZulu-Natal athi kushone isigebengu kwathi esinye salimala ngesikhathi zidubulana nephoyisa ebelingekho emsebenzini eNewdawn Park, eNewlands.
Amadoda amathathu abehlomile ahlasele owesifazane, 62, ekhaya lakhe eNewdawn Park ngoLwesine. Banxenxe ukhiye walapho kuhlala khona amagugu bafuna nemali, kusho uCaptain Thulani Zwane.
"Bavalele lo wesifazane nezingane zakhe ezimbili egumbini lokugezela ngaphambi kokweba izinto zasendlini," esho.
Lo mndeni ube sewazisa iphoyisa elihlala khona egcekeni ngalesi sigameko.
"Lithe lisondela iphoyisa balidubula esifubeni nalo laziphindisela," kusho uZwane.
Zibe seziyabaleka izigebengu, oyedwa wazo wasala enkundleni.
Iphoyisa liphuthunyiswe esibhedlela, kusho uZwane.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Kuvunguza ushintsho eTunisia
2013-02-07 07:34
Tunis - UNdunankulu waseTunisia uthembise ngokubumba uhulumeni onesidingo kubantu ngaphambi kokhetho, kulandela ukubulawa komholi weqembu eliphikisayo uChokri Belaid, nosekuvuse imibhikisho edlule nezimpilo zabantu.
Ababhikishi abavutha bengabaselwe bakhe unqenqema enkabeni yeTunis ngoLwesithathu base behilizisana namaphoyisa, amanye amaqembu aphikisayo asabisa ngokuhoxa ePhalamende.
Kushone iphoyisa elilodwa ngemuva kokushaywa esifubeni ngezimbokodo, kusho uMnyango wezangaPhakathi.
UNdunankulu uHamadi Jebali uthembise ngokwakha uhulumeni ozoza nesiqalo esisha.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Lumisiwe uphenyo ngamaphoyisa aseKhayelitsha
2012-11-08 14:02
Johannesburg - Ikhomishana yophenyo obekumele iphenye ngokungasebenzi ngendlela egculisayo kwamaphoyisa eKhayelitsha, eKapa, isimisiwe, kusho yona le khomishana.
"Ungqongqoshe wamaphoyisa namanye amaphoyisa bafake amaphepha enkantolo okumisa lolu phenyo," kusho okhulumela lekhomishana u-Amanda Dissel.
"Ngenxa yalesi sicelo, ngeke sikwazi ukuqhubeka nohlelo lokuzwa izimvo zabantu."
UNdunankulu waseWestern Cape uHelen Zille wajuba leli thimba ngo-Agasti ukuba liphenye ngokusebenza kwamaphoyisa eKhayelitsha.
Le khomishana iholwa ijaji eselathatha umhlalaphansi uCatherine O'Regan no-advocate
Vusi Pikoli.
UZille waqhakambisa ukuphela kokuthembana phakathi kwezakhamuzi eKhayelitsha namaphoyisa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Akukubi kangako kuPatosi
2012-12-25 12:02
Johannesburg - U-Ayanda Patosi uvuse ukwesaba kwabaningi ekutheni ulimale kabi ngemuva kokuphuma enkundleni exhuga ngesikhathi iLokeren iwina ngo 3-2 koweBelgian League ngeSonto.
UPatosi, nodlale kahle kakhulu kule sizini, kudingeke ukuthi aphume enkundleni esadlale imizuzu engu-39 nje kuphela ngenxa yokulimala eqakaleni.
Ekhuluma neKickOff.com, lo mdlalo owazalelwa eKapa uthe udokotela uthe usengabuyela enkundleni.
"Ngibuya kudokotela njengamanje,” esho. “Udokotela uthe angilimalanga kakhulu ngakho ngikhululekile ukuba ngiphinde ngidlale."
Uma konke kuhamba ngohlelo, uPatosi uzojoyina iBafana Bafana ngoDisemba 27 ngaphambi kwe-Africa Cup of
Nations.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Uxoshiwe umfundisi owakhumulisa abazalwane
2012-08-17 12:03
Bloemfontein - Ugcine ngokuxoshwa umfundisi waseBloemfontein webandla iSeventh-day Adventist obekade esolwa ngokuthi wakhumulisa izithandani ezingu-17 ayekade eziyala ngaphambi komshado.
Umfundisi uSteyn Venter kuthiwa wayalela izithandani ukuthi azikhumule izingubo
zigijime zibhushuzela wase ethwebula izithombe zabanye, kubika iphephandaba iVolksblad.
UVenter uxoshwe ngemuva kokulalelwa kwecala lakhe lokuqondiswa izigwegwe, kusho umengameli webandla KwaZulu-Natal naseFree State uBMP
Ngwenya.
"Kubuhlungu lokhu okwenzeka kodwa kungcono ngoba sekuphelile ngakho," kusho omunye wabakhumuliswa.
Umbiko wephephandaba ngoJulayi, wathi izithandani zavuma ukuthwetshulwa kanti umfundisi nguye obegcina izithombe.
UVenter walile ukukhuluma nabezindaba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
AbakwaMotsepe bazonikela ngezigidi
2013-01-30 14:05
Johannesburg - Isiqumama esinguPatrice Motsepe kanye nomndeni waso kulindeleke banikele ngengxenye yezimpahla abazihlomula esikhwameni somndeni iMotsepe Foundation.
Imali ezotholakala izosetshenziselwa ukusiza abantu abahlwempu, kusho umndeni.
Okwamanje akukazeki ukuthi ungakanani lo mnikelo.
"Nganquma kudala ukuthi kumele sinikele ngengxenye yemali, sisize abantu abahlwempu baseNingizimu Afrika. Kumele siqikelele ukuthi konke kwenziwa ngendlela engeke isidalele amazinyo abushelele kubaxhasi bethu," kusho isitatimende sikaMotsepe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kuqubuke impi eCairo
2012-12-07 10:00
Cairo - Kuqubuke impi eCairo, ngoLwesine, ngemuva kokuthi uMengameli waseGibhithe uMohamed Morsi, ethule inkulumo enqaba ukuhoxisa amandla azithwese wona.
Amaqembu ahlanganisa awamalungelo abantu, amaqembu aphikisayo kanye neqembu lamaSulumane, eliholwa nguMorsi, abhekene ngeziqu zamehlo kulandela ukuthi uMorsi eshintshe uMthethosiseko, wabuyisela ngakuye wonke amandla.
Enkulumweni ayethule kumabonakude, uMorsi uthe uzoqhubeka nokuphasisa uMthethosisekelo mhlaka-15 Disemba, wathi ngemuva kokuthi usuphasisiwe kuzomele wonke umuntu awuthobele.
Ngemuva kokuthula inkuklumo, kutheleke ababhikishi enhlokodolobha iCairo, ezindlini zombuso weqembu elibusayo iMuslim Brotherhood.
"Izigelekeqe ezibalelwa ku-200 zigasele ezindlini zombuso. Sizame ukuzivimba ekutheni zingene, kube nomdonsiswano kwaqubuka nomlillo," kusho okhulumela iBrotherhood, uMahmud Ghozlan.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AFP


text:
Umehlokaboni kozompimpa abantshontshe amapeni
2013-01-31 16:42
Johannesburg - Kwebiwe amapeni angu-17 ahlotshiswe ngedayimane, nangaba yisamba sika-R20 million, akade ebekwe emzini othile oseNanda, eSandton.
Umnikazi wamapeni usecele umphakathi waseNingizimu Afrika ukuthi umsize awathole.
Amapeni ahlotshiswe ngegolide nedayimane, ebiwe ngoLwesibili, kusho okhulumela amaphoyisa uLieutenant Colonel Lungelo Dlamini.
"Kukholakala ukuthi abaphangi bangene ngewindi base beba la mapeni. Kwebiwe wona wodwa.”
Umnikazi wamapeni uthi kunesamba esikhulu semali ezotholwa yiloyo ongasiza kubuye amapeni akhe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Uyashuba umbango wesikaMkhizeComment on this story
CELANI SIKHAKHANE
NJENGOBA sezihubela sakusha ngesikhundla sikaSihlalo we-ANC KwaZulu-Natal kubonakala ushuba umbango ngesikhundla esiphethwe uDkt Zweli Mkhize.
Uphiko lwabesifazane be-ANC esifundazweni luthathe isinqumo sokuba lukuhoxise ukweseka uSomlomo wesiShayamthetho, uNkk Peggy Nkonyeni, ekutheni abe nguSihlalo kaKhongolose kodwa lwaphakamisa uMnuz Willies Mchunu okumanje uyiphini likaMkhize.
Lokhu kwenzeke emhlanganweni we-ANCWL wesigungu sesifundazwe uphiko olukhiphe kuwo uhlu lwamagama abaholi elifuna bakhethwe engqungqutheleni yesifundazwe ezoba ngoMashi.
Unobhala we-ANCWL, uNkk Nonhlahla Khoza, uthe igama likaNkk Nkonyeni livelile ngesikhathi bebhunga ngodaba kodwa kwabuye kwathathwa isinqumo sokuba lihoxiswe ngoba usadingeka ekubeni wuMgcinimafa we-ANC eKZN.
Uthe bavumelane ngokuthi uMnuz Willies Mchunu abe nguSihlalo, bese esekelwa wuNksz Nomusa Dube, bese kuthi uMnuz Senzo Mchunu akhethwe njengephini likaNobhala yize ayengunobhala phambilini.
“Esivumelene ngakho wukuthi silande uSenzo Mchunu ekutheni azoba yiphini likaNobhala ngoba siyayazi imisebenzi yakhe kusuka ethatha i-ANC ezoyibeka ezingeni ekulo njengamanje ngesikhathi esenguNobhala.
“UWillies Mchunu yena simbona edingeka ekutheni adale ubumbano kumadlelandawonye nanokuthi ungumuntu ongumkhombandlela ku-ANC obaluleke kakhulu,” kusho uNkk Khoza.
Uthe abakuqaphele ngoNkk Nkonyeni wukuthi ukhombise ukuzikhandla kulesi sikhundla akuso sokuba wumgcinimafa nokuholele ekutheni i-ANC izuze okuningi.
I-ANC kuzothi ngoMashi 8-10 ibe nengqungquthela yesifundazwe ukuze kukhethwe abaholi abasha ukuvala isikhala sikaMkhize.
Ngakolunye uhlangothi, uSenzo Mchunu uthwelwe ngeqoma yizifunda eziningana okubalwa kuzo iMoses Mabhida, Lower South Coast nezinye.
Abaholi baseMoses Mabhida, uMnuz Alpha Shelembe noMnuz Supa Zuma, batshele Isolezwe ukuthi isinqumo esithathiwe ezinhlakeni zabo wukuthi bafuna uSenzo Mchunu ahole isifundazwe.
“Sihlanganile nazo zonke izinhlaka ze-ANC esifundeni sethu kusuka emazingeni amagatsha savumelana ukuthi sifuna uSenzo Mchunu abe ngusihlalo. Ezinye izikhala asizazi ngoba isikhundla okumele sivalwe sisodwa – esikaSihlalo kuphela,” kusho uZuma.
ITheku, ngomlomo kaNobhala walo uMnuz Bheki Ntshangase, lithe ibingakaluxoxi udaba, ngakho alikabibikho igama asebeliphakamisile.
Abanye abaholi bakhombise ukungayizwa kahle indaba ye-ANCWL yokuphakamisa uSenzo Mchunu ekubeni yiphini likaNobhala, bathi lokhu kufana nokweyisa.
Bebesho nokuthi kumele kwaziwe ukuthi ingqungquthela akuyona eye-ANCWL kodwa ekaKhongolose. I-SACP yona ithi asikho isidingo sokuthi kuphakanyiswe amagama kwesikaSihlalo ngoba ukhona uMnuz Willies Mchunu oyiphini.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Zibakhalele ababulala izaguga
2013-01-15 07:48
Belfast - Aboshiwe amadoda amabili asolakala ngokubandakanyeka ekubulaweni kwabashadikazi asebebadala eBelfast, kusho amaphoyisa aseMpumalanga.
Owesilisa wokuqala, 21, uboshwe emzini oseMamelodi, enyakatho nePitoli, kusho uColonel Leonard Hlathi.
Owesibili, 24, ukwazile ukubaleka ngemuva kokudubula amaphoyisa, kepha wabanjwa eLydenburg ngoMsombuluko.
Kutholakale isibhamu okusolakala ukuthi esezisulu, iveni yakwaNissan eyebiwelwa ezinye izaguga eCarolina, kusho uHlathi.
Izidumbu zikaRudolf no-Elna van Heerden, abaneminyaka engu-79 ubudala, zatholakala efrijini eBelfast ngoJanuwari 9.
- Landela
IzindabaNews24 kuTwitter
- SAPA


text:
Umnyaka ka 2012 bekungumnyaka olobunzima empilweni yabantu abanengi kwele South Africa. Ukutshengisela okulodlakela kwezisebenzi zemigodi kanye labatshayeli bamaroli, ukuxokozela kwenkokheli yebandla le ANC phambilini komhlanganos wokudinga amavoti yikho okuzahlala kukhunjulwa ngabanengi ngalo umnyaka.
Izizalwane zezimbabwe ezisesouth africa okucatshangelwa ukuthi zedlula izigidi ezimbili lazo bezibhekane lohlupho lonyaka. Inengi laboke bachaza u2012 njengomnyaka obubathwalise amagabha avuzayo kukanti bathi sebethembele ekhethweni lwezimbabwe oluzayo ukuthi yilo oluzabaphendlela indlela yokubuyela elizweni labo batshiyane lenhlupho zemazweni.
Izehlakalo zokutshengisela okulodlakela kwezisebenzi zemigodi labatshayeli bamaroli, bethwele imikhonto, imiqwayi lamahloka yinto ezahlala ikhunjulwa ngamabengi emnyakeni ka2012. Ilanga lamhlaka 16 ngcwabakazi 2012, lapho amapholisa adubule khona abulala izisebenzi zomgodi ezingamatshumi amathathu lanhlanu yilo elibeyisibonelo esikhulu sobulukhuni bempilo kwabasebenzayo labangasebenziyo.
Kulabezimbabwe okucatshangelwa ukuthi bedlula izigidi ezimbili abahlala kwele South Africa. Inengi laboke labo bathi u2012 ubenzima okwamagama. Njengobake ukubalwa kwabantu elizweni jikelele kusanda kuveza ukuthi izizalwane zakwele South Africa ezingasebenziyo zifika izigidi eziyisithupha, isizalwane seZimbabwe uNkosazana Sipho Moyo uthi ukusweleka kwemisebenzi yinto ehlukumeze abanengi abadabuka eZimbabwe.
Isizalwane seZimbabwe uMnu. Arthur Ncube, ongumlingisi, umculi kanye lomdansi, uthi u2012 ubungumnyaka omubi. UNcube uthi uzame kanengi nengi ukuthola usekelo lwemali emsebenzini wakhe kodwa kwehlula. Uthi njalo ukwanda kwezehlakalo zokuhlukuluzwa kwezizalwane zeZimbabwe ngamapholisa kuhlukuluze abanengi.
Loba kunjalo isizalwane seZimbabwe uMnu. Butholezwe Nyathi uthi kunengi njalo okubahambele kuhle njengezizalwane zezimbabwe. Uthi ukubangconywana kwesimo sezomnotho eZimbabwe kanye lokutholakala kokudla ezitolo kuphungule umthwalo kuzizalwane zezimbabwe kwele eSouth Africa. Ngokutsho kukanyathi, ukuthola kwezizalwane zeZimbabwe ezinengi imvumo yokusebenza, ukufunda lokuqhuba amabhizimusi phansi kohlelo oluqhutshwe ngo 2010, kuveze impumela emihle ngo 2012.
Kusenjalo izizalwane zeZimbabwe ziyavumelana kwelo kuthi ukhetho olukhangelelwe ezimbabwe ngo 2013 yilo oselusele lulithemba lokuthi ngelinye ilanga bengaphindela ekhaya batshiyane lokuhlupheka emazweni. Lobanje bekhuthaza uhulumende wesouth africa ukubasiza ngokudala amathuba omsebenzi ngesikhathi besaselapha, bafisa kakhulu ukuthi ukhetho lwezimbabwe ngomnyaka ozayo lubaphendlele indlela yokubuyela ekhaya.
UMnu. Arthur Ncube uthi wesabela ukuthi umnotho wesouth africa ulokhe usehla njengalokho okwenzakala ezimbabwe ngakho isifiso sesingesokubuyela ezimbabwe.
UNkosazana Sipho Moyo yena uthi useyilinde ngamehlo abomvu impumela yokhetho lomnyaka ozayo.
UMnu. Butholezwe Nyathi yena uthi bakhangelele ukuthi ukhetho oluzayo lulethe inguquko ezakwenza baphindele ekhaya.
Kusobalake ukuthi izizalwane zeZimbabwe zime ngezwi linye ekuthini sezidiniwe ngokuhlupheka emazweni ngakho sezifuna ukubuyela ezimbabwe.
UBenedict Nhlapho usipha loludaba eseJohannesburg kwele South Africa.
Udaba Silethulelwa NguBennedict Nhlapho
.


text:
Ubuciko bomlomo
Ubuciko bomlomo yinkulumo enobuchwepheshe noma eyingxoxo eyedluliselwa ezizukulwaneni ngezizukulwane ngomlomo, isibonelo izithakazelo,izibongo, izinganekwane njjl. Lokhu kubalulekile ngoba abantu badinga ukwazi ngemvelaphi yabo.Ungasho ukuthi ubuciko bomlomo uhlobo lwenkulumo olusetshenziswa abantu abadala ukuze batshele izingane ngomlando, futhi ungasho ukuthi izingane ziyayisebenzisa lenkulumo ngoba awuvamile ukuthola abantu abadala bephicana. Izibongo zisebenzisa abantu abadala ukuze babingelele noma bahloniphe loyo obongwayo. Ngalokho singasho ukuthi Ubuciko bomlomo benzelwe abantu bonke.
Ubuciko bomlomo bucitha isizungu futhi buyayala buphinde bufundise.Mandulo njengoba bekungekho izinto eziningi zokuzijabulisa, loluhlobo lwenxoxo beludume kakhulu. Ngesikhathi samanje sinomabonakude, nomakhalekhukhwini one-internet. Okhokho bethu bakhule ngayo lenxoxo.


text:
Akukho okusha ngodlame lwezepolitiki - Cele
2012-11-09 08:39
Durban - Lowo owayengukhomishana wamaphoyisa kuzwelonke uBheki Cele uthe abantu abehlise amaphaphu ngokuthi kuzobheduka udlame lezepolitiki njengoba kuyiwa eMangaung ngoDisemba, kubika iThe Mercury.
Ekhuluma eMhlanga ngoLwesine ebusuku, uthe akukho okushintshe kangakho kusukela ngo-1961 kubhekwe engqungqutheleni ye-ANC eMorogoro, kodwa umlando utshengisa ukuthi isimo sibuyela kwesijwayelekile uma sekudlule le ngqungquthela.
Imbangela yothuthuva ukuthi lezi zingqungquthela zithinta wonke umuntu waseNingizimu Afrika, esho.
Uqinisekise izethameli kulo mhlangano ohlelwe yiXubera Institute for Research and
Development, ukuthi iKwaZulu-Natal seyadlula kudala odlameni olwake lwayihaqa ngeminyaka yawo-1990.
"Kwabulawa abantu abaningi kakhulu ngo-1993 kwamina ngase ngididekile ukuthi kumele ngihambele muphi umngcwabo," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Bazongena enkingeni abama-ambulensi eKZN
2013-02-06 10:05
Durban - Sekusungulwe izikhungo ezizophenya ngabasebenzi bezimo eziphuthumayo abebesebenza ngonyawo lonwabu ezifundeni ezahlukene KwaZulu-Natal.
Bangu-30 abasebenzi abasebenza ngama-ambulensi kuMasipala iLembe District
ekuthiwa bashaye izincwadi zokugula ngoLwesithathu olwedlule, kwathi abanye abangu-33 bazishaya ngempelasonto.
Kuthiwa bakhala ngezinguquko ezingakenziwa kuze kube yimanje, kusukela zaqoshwa phansi ngo-2007.
Lezi zinguquko zibandakanya uhlelo lokuhlukaniswa kwamaholo ngezigaba nokunikezwa isibonelelo sezingozi.
UNgqongqoshe wezeMpilo esifundazweni uSibongiseni Dhlomo uhlangane nezinyunyana nabasebenzi be-EMRS abebewotha ubomvu eStanger Hospital ngoLwesibili.
Utshele iNewswatch ukuthi abasebenzi bosizo lokuqala abangene esitelekeni esingekho emthethweni bazobhekana nokuqondiswa izigwegwe bese kufunwa abanye abazokwenza umsebenzi wabo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Sengizoziphatha kahle manje - Malema
2012-11-02 10:33
Johannesburg - Umholi we-ANC Youth League owaxoshwa uJulius Malema ubeyingxenye yokusayinwa kwesivumelwano ngaphandle kwenkantolo mayelana neculo elithi "Dubula iBhunu", kusho umbiko ngoLwesihlanu.
Iphephandaba iThe Star libike ukuthi uMalema ukuqinisekisile ngoLwesine ukuthi ngeke aphinde acule leli culo elivusa uhlevane.
"Yebo, bengiyingxenye yesivumelwano, yize ngizobe ngiqhubeka nengikholelwa kukho kodwa futhi kumele ngiqikelele ukuthi angizwisi muntu ubuhlungu," esho.
Uthe akukho okutheni okuhlukile kulokhu abekusayina kunalokho ababevele bevumelene ngakho.
NgoLwesithathu, ummeli we-ANC uLeslie Mkhabela uthe lesi sivumelwano sisayinwe yi-AfriForum, i-ANC neTransvaal
Agricultural Union (Tau SA) ngoLwesibili ebusuku.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone osekhulile ewelwa wudonga
2013-01-21 16:29
Durban - Umuntu osekhulile ushonile ngesikhathi udonga luwela phezu kwakhe eMgungundlovu, kusho abahambisa usizo oluphuthumayo.
Umbiko wezindaba zeNewswatch uthi umufi ubehamba ngezinyawo kuBombay Road, eNorthdale, ngesikhathi kwenzeka ingozi ngezithuba zawo-11:30.
Abahambisi bosizo oluphuthumayo bathi bafike endaweni yesehlakalo bathola owesilisa oseminyakeni eko-60 ubudala, ebhajwe ngaphansi kwezitini.
Okhulumela abakwa-ER24 uDerrick Banks, uthi akucacile kahle ukuthi udonga luwiswe yini.
"Ngemuva kokuthi sekususwe izitini phezu kwakhe, kutholakale ukuthi usedlulile emhlabeni. Ubulawe amanxeba awatholile.
Izikhulu kuthiwa zizophenya ngalolu daba.
– Landela Izindaba News24 kuTwitter
(@IzindabaNews24).
- News24


text:
UMthethwa usukumela ubugebenguComment on this story
NONTUTHUKO NGUBANE
UFUNA ukuqeda isibalo esiphezulu sobugebengu eMgungundlovu nasesifundazweni sonkana uNgqongqoshe wamaPhoyisa kuleli uMnuz Nathi Mthethwa obevakashele leli dolobha izolo.
UMthethwa uthe inhloso yakhe enkulu ngokuhambela inhloko-dolobha yesifundazwe ngukuzoqapha isimo, ukubheka ukusebenza kwamaphoyisa nokubhunga nomphakathi ukuze kutholakale isisombuluko ngezinga lobugebengu eliphezulu.
Kubekwe izivimba- mgwaqo ezindaweni ezehlukene ezingu-15 eMgungundlovu izolo.
UNgqongqoshe utshele Isolezwe ukuthi ngokwezibalo zobugebengu bathole ziphezulu kakhulu, wathi ufuna ukulwa nabo.
“Sithole izingqinamba eziningi ezivela kuleli dolobha eMgungundlovu. Ukuntshontsha, ukubulala, ukugqekeza nesibalo esiphezulu sobugebengu obenziwa ngabantu bokufika. Sibone kufanele kube ngezinye zezindawo esizihluphayo ngazo. Ukuza kwethu lapha sithemba ukuthi abantu bazowabona amaphoyisa enza umsebenzi wawo, babe novalo lokwenza ubugebengu. Sifuna ukubuqeda nya ubugebengu kule ndawo,” kusho uMthethwa.
Uhambo lukaNgqongqoshe luqale esiteshini samaphoyisa esisedolobheni nalapho echithe isikhathi eside evalelene nezinye izikhulu zamaphoyisa nabangakuvezanga ukuthi bebexoxani.
Ube esehambela ePlessislaer lapho bekuvinjwa khona izimoto, emuva kwalokhu ube esevakashela isiteshi esithathwa njengesikhulu eMgungundlovu kwazise sisebenzela izindawo eziningi ezingamalokishi.
“EPlessislaer iyodwa kuboshwe abantu abangu-118 emasontweni amabili kuphela. Amacala angu-90 kuwona ngathathwa njengamakhulu kakhulu. Lokhu kukodwa kuveza ngokusobala inkinga yobugebengu esibhekene nayo,” kusho uMthethwa.
Ukuvimba kwasani emgwaqweni bakushayele ihlombe abanye abagibeli yize abanye bebekhala ngokuthi kubamoshela isikhathi.
UMnuz Philani Ngcobo wase-Edendale obehamba ngetekisi ukuncomile ukusebenza kwamaphoyisa ngalesi sikhathi samaholidi.
“Enza kahle impela amaphoyisa uma esibheka ukuthi siphetheni ematekisini khona sizohlale siphephile,” kusho uNgcobo.
Bekubhekwa izikhali, izibhamu, insangu nokunye okuyingozi okuphathwa ngabashayeli nabagibeli.
UNgqongqoshe usazohambela ezinye izindawo esifundazweni nalapho kulindeleke ukuba ahlole isimo sokusebenza kwamaphoyisa nomphakathi.
Kusasa kulindeleke ukuba aye eManzimtoti naKwaMashu.
Kwezinye izindawo uthe uzovele atheleke engalindelwe ngoba inhloso yakhe ngukuhlola isimo sokusebenza nokubheka ubugebengu ezindaweni ezahlukene.
UMthethwa uphinde waqinisekisa ukuthi izivimbamgwaqo zisazoqhubeka noma isikhathi sikaKhisimusi sesidlulile.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kuphenywa ngesigejana esibulala izitabane
2012-11-15 10:01
Johannesburg - Amaphoyisa aseGauteng akholelwa ukuthi kungenzeka ukuba iqembu lemigulukudu liyathinteka ekubulaweni kwezitabane eziyisishagalombili, kubike iThe Star ngoLwesine.
Amaphoyosa abikele iphephandaba ukuthi kukhona osolekayo emacaleni amane, nokuthi iqembu elithile lemigulukudu liyathinteka kulokhu kubulala.
UMajor-General Norman Taioe, oyinhloko yabaphenyi egatsheni eliseGauteng, uthe ithimba labaseshi liphenya wonke la macala ngenhloso yokuthola abanye abasolwa.
Leli qembu lezigebengu kusolakala ukuthi lalijwayelana nazo izisulu kuqala ukuze zilethembe.
Uma sekuvakashelwana emakhaya, babezibulale bazebele.
Kuboshwe abesilisa abathathu ngempelasonto ngokubulawa kukaBarney van Heerden, nosekuphele unyaka abulawa.
Laba abathathu bavele eNkantolo yeMantshi eGoli ngoMsombuluko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Enye indoda eyalala noDewani
2012-04-02 16:55
Cape Town - Umlisa wesibili usephumele obala wathi waba nomzuzu wocansi nomsolwa ecaleni lokubulala inkosikazi uShrien Dewani.
Lokhu kuvezwe yiphephandaba laseBrithani iDaily Star.
Imibiko ithi usopolitiki owaziwayo uvelile washo ukuthi waya ocansini izikhawu ezimbalwa no Dewani.
Usopolitiki oneminyaka engu-53 ubudala unikeze amaphoyisa isitatimende kulandela ukuthi uDewan aphike ukuthi uphila impilo yokuthandana nobulili obufana nobakhe.
Umlisa waseJalimane uLeopold Leisser, naye watshela amaphoyisa ukuthi walala noDewani izikhathi ezintathu.
ULeisser, angase abe ngufakazi wombuso uma sekuthethwa icala likaDewani.
Imibiko yephephandaba ithi omunye wofakazi waveza ukuthi uDewani, wabe enengcindezi evela emndenini ukuthi ashade.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
Kusakhalwa ngesomiso kwabesifazane abasezikhundleni eziphezuluComment on this story
BASEYIDLANZANA abesifazane abasezikhundleni eziphezulu ezinkampanini zakuleli.
Yize abantu besifazane bebaningi kakhulu eNingizimu Afrika bancane ngokuxakile ezikhundleni zokuphatha ezinkampanini.
Lokhu kuvezwe wucwaningo lwenhlangano ebhekele ukusimama kwabesifazane kwezamabhizinisi iBusiness Women’s Association of South Africa (BWA).
Ngokwalolu cwaningo bangamaphesenti angaphansi kwamane abesifazane abasezikhundleni eziphezulu. Lolu cwaningo luveza ukuthi bangamaphesenti angu-3.6 abesifazane abahola izinkampani, bangamaphesenti angu-5.5 abangosihlalo kanti bangu-17% abangabaqondisi ezinkampanini abasebenza kuzona.
Nakuba kubonakala sengathi ayanyuka amazinga abesimame abaphethe izikhundla eziphezulu ezinkampanini, basebancane kakhulu omama abangabaqondisi.
Inani labangabaqondisi linyuke kancane kulo nyaka njengoba abantu besimame bebengamaphesenti angu-15.8 kodlule.
UNkk Kunyalala Maphisa we-BWA uthe lolu cwaningo lukhombisa ukuthi kusekuningi okudingeka kwenziwe ekuthuthukiseni abesimame.
“Lukhombisa ukuthi kufanele kwenziwe okukhulu ukulinganisa amazinga phakathi kwabesimame nabesilisa ezinkampanini. Ukuphakanyiswa kwabesifazane akuseyona into ekhuthazwayo kuphela kepha sekuyisidingo esinqala,” kusho uNkk Maphisa.
Eminye imiphumela iveze ukuthi kudingeka ukuthi abesifazane banikwe amathuba afana nawanikwa abesilisa ngokuthi bafunde baze bafinyelele ekutholeni imisebenzi efana neyabesilisa. Ucwaningo luthe lokhu kudingeka ukuthi kwenzeke nasemiphakathini kungagcini emahhovisi kuphela.
Kubhekwe izinkampani ezingu-329 ezibalwa kwi-JSE, ezingu-57 eziku-Alt-X nezingu-20 eziphethwe nguhulumeni.
Ezinkampanini ezingu-38 bekunamaphesenti angaphezu kuka-25 abesifazane abasema-bhodini athatha izinqumo ezinqala kulezo zinkampani. Kodwa ngo-2008 zazingaphezu kuka-58.
Khona manjalo izinkampani ezingu-35 ziveze ukuthi azinabo kwakona abaholi besimame. Lesi sibalo singaphezu kwesangonyaka odlule.
Ucwaningo luveze ukuthi abesimame benza kangcono ezinkampanini zika-hulumeni njengoba amaphesenti angu-40 abasebenzi abasezi-khundleni eziphakeme kungabesimame. Abacwaningi bathe lokhu kungenziwa ukunyuka kwenani labesifazane abasebenza kuhulumeni.
Yize kungathokozisi ngokuphelele kepha inani labesifazane abanga-baqondisi ezinkampanini linyukile uma kuqha-thaniswa nelangonyaka odlule.
Kulo nyaka kunabaqondisi besifazane abangu-669 uma kuqhathaniswa nabangu-646 bangonyaka odlule.
Ucwaningo luveze ukuthi baningi kakhulu abesifazane abangabaholi bezinkampani uma kuqhathaniswa nabamnyama kanti baningi abamnyama abangaba-qondisi kunabamhlophe.
“Izinqumo eziningi ezinqala zithathwa ebuholini obuphezulu, ngakho umbuzo omkhulu kuba wukuthi ngabe laba besifazane abangabaqondisi babekelwe ukubukisa nje kuphela,” kusho uNkk Maphisa.
Uthe iNingizimu Afrika ayenzi kabi kakhulu uma ibekwa namanye amazwe.
Abesimame abahola izinkampani bangaphansi kwesishiyagalolunye e-Australia. E-Canada bangamaphesenti angu-17 kanti e-United States bangamaphesenti angu-14 nje kuphela.
Okunye okubalulwe yilolu cwaningo wukuthi ziyisishiyagalombili kuphela izinkampani zakuleli ezinabesifazane ezikhundleni eziphezulu. Kulezi zinkampani kubalwa uStandard Bank, ABSA, Old Mutual, Tiger Brands, Aspen Pharmaceuticals, African Rainbow Minerals, Anglo Ashanti neRMB Holdings. – Intatheli yeSolezwe
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
WASHINGTON DC— Inhloko kahulumende uMnu Morgan Tsvangirai sehlawule uNkosikazi Locardia Karimatsenga imali engena kunkulungwane lenkulungwane zamadollar ukuqeda ingxabano yabo kudaba lwe-maintanance.
UNkosikazi Karimatsenga uhambise uTsvangirai emthethwandaba efuna amhlawule inkulungwane ezilitshumi lanhlanu zamadollar ($15, 000) ngenyanga ngoba esithi ulokhu engumkakhe.
UMnu Tsvangirai yena ubesala ukuyihlawula limali, okwenze uKarimatsenga wakhweza lolu daba emthethwandaba kamantshi.
Kodwa amagqwetha ababili laba acine elususa loludaba ethethwandaba uMnu Tsvangirai wavuma ukunika uLocardia inkulungwane phose ezingamakhulu amathathu zamadollar ($280, 000) ukuthi luphele loludaba.
Isikhulumeli sikaTsvangirai uMnu Luke Tamborinyoka walile ukukhuluma ngaloludaba, kanti legqwetha likaLocardia uMnu Jonathan Samkange kathandanga ukuveza okunengi.
UTsvangirai ulobole uLocardia nyakenye ngemva kokumenzisa isisu, kodwa umendo lo waphanga wadilika uTsvangirai esithi kasafuni ngoba umkakhe esetshenziswa ngabacuphi.
Lokhu kucunule uLocardia kakhulu wacina sevimba uTsvangirai emthethwandaba ukuthi atshade loElizabeth Macheka.
Umthethwandaba kamantshi loweHigh Court yavumelana laye ukuthi ngempala ulokhu engumkaTsvangirai phansi kwesiko lesintu. Ngalokho, uTsvangirai ubengeke atshade umtshado wesikhiwa loMacheka.
Lokhu kwenze uTsvangiriai wacina etshada loMacheka phansi komthetho wesintu.
Akukakhanyi sobala ukuthi uLocardia sezavuma yini ukwaliwa nguTsvangirai phansi kwesiko lesiShona njengoba sehlawuliwe.


text:
Bazobuyela ejokeni abasemapulazini
2013-01-22 14:06
Johannesburg - Balinganiselwa ku-1 500 abasebenzi abatelekile basemapulazini okulindeleke ukuba babuyele amsebenzini eDe Doorns kulelisonto, kusho inyunyana iFood and Allied Workers' Union (Fawu) ngoLwesibili.
Cape Town - UNobhala Jikelele wayo uKatishi Masemola uthe sebeceliwe abasebenzi ukuba babuyele emsebenzini ngoLwesithathu ekuseni, njengoba kusaqhubeka izingxoxo zamaholo.
"Sicela bonke abasebenzi abanesifiso sokubuyela emsebenzini ukuba bavunyelwe nalabo abahlala emapulazini bavunyelwe ukuba babuyele ezindlini zabo. Ngamafuphi nje, asikho isisebenzi okumele sixoshwe futhi bonke abaxoshiwe kumele bakuthathe njengento engekho lokho."
UMasemola uthe isinqumo sithathwe emhlanganweni omkhulu obungoMsombuluko ebusuku.
Abasebenzi basemapulazini eWestern Cape bangenele isiteleka ngonyaka odlule, bafuna ukuhola u-R150 ngelanga njengoba behola ku-R69 ngelanga.
Isiteleka samiswa ngoDisemba, kodwa saqala phansi cishe emasontweni amabili edlule ezindaweni ezahlukene esifundazweni.
Sekube nokushayisana mayelana nokumele kwenzeke njengoba phakathi kwezinye izinyunyana kanye nabaholi bomphakathi kukhona abathi asimiswe isiteleka nabathi asiqhubeke kuze kube abasebenzi bayakuthola lokho abakufunayo.
Ebuzwa ukuthi iFawu isicelo sayo izosidlulisela yini nakwezinye izindawo, uMasemola uthe kuzoya ngokuthi abasebenzi bathini bona.
"Inkinga bekungukuthi kuphuma imiyalezo eyahlukene futhi baningi abakhulumayo. Lokhu kwenza badideke abantu. Kuzomele siqale sihlangane namalungu ethu kulezo zindawo," usho kanje.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA